PROFEZIA 98, TORTXA BETIKOTASUNERAKOA IZEKITZEN DA BERRIRO\nTORTXA BETIKOTASUNERAKOA IZEKITZEN DA BERRIRO\nJASOTA 2008KO MAIATZAREN 22AN\nARGITARATUA 2008KO EKAINAREN 3AN\nGoratua izan dadin YAHUSHUA Betikotasunerako Tortxa izekirik dagoela berriro Afrikan! Hemen dago beste Almightywind Ministerioen Adarra Afrikan. Mesedez, zoazte helbide honetara: www.africaforyahushua.com bisitatzeko Ministerioaren web orrialde berria.\nBeste berba bat ere badago beste Judas batentzat Berba Profetiko honetan. Berba honetan aipatzen da Sheree Rondon, Zelanda Berrikoa, eta Nico Arnold berriro. Utzidazue Shereeri buruz hitz egiten. Shereek idatzi zidan urtarrilaren azkenean inguru eta esan zuen ados zegoela YAHUVEHK hitz egiten zegoenaz Ministerio honen medioz. Behean dago bere lehenengo e-posta bidali zidana. Mezu honen ostean, Shereerekin hitz egin nuen telefonoz, eta esan zuen YAHUVEHK esan ziola eman ditzan bere hasikin hamarrenak eta 2 uharte, Mana uhartea eta beste uharte bat, berak ustez zeukana Zelanda Berrian Ministerio honi. Bidali zigun informazioa postaren bidez uharte hauei buruz eta haren historia, eta aurkitu genuen Mana Uharteak iragan zeharo madarikatua duela. Iraganean, berrogeialdian ipini dute uhartea eta hil egin behar izan zituzten uharteko ardi guztiak zeozer gaixotasunagatik, eta orain gobernuak aitortu du txorien santutegia eta ez da inor bizi uhartean.\nDena dela, nik hitz egin nuen Shereerekin pare bat bider gehiago telefonoz eta berak hasi zidaten esaten “Jainko” eta “Jauna” berbak paganoak zirela eta Bibliaren aurkakoak, eta kendu behar genituzkeela berba hauek Ministerioaren web orrialdeetatik. Nik esan nion ez nituzkeela aldatuko web orrialdeetan eta hauexek zirela YAHK hitz egin zizkidanak iraganean. Orduan berak idatzi zidan beste posta bat esanez aurrerantzean berak ez zuela gehiago lagunduko Ministerio hau bere hasikinekin eta uhartea bereganatzen zuela. Behean dago posta hori ere.\nSHEREEREN LEHENENGO POSTA\nAgurgarri aizta Elisabeth Elijah maitea:\nBaimentzen badidazu deitzea hebrear ahoskeraz, Shalom, YAHUSHUA ha MASHIACHREN Izen boteretsuan. Benetan YAHK bedeinkatu nau. Ez naiz egon web orrialde honetatik kanpo 2008ko urtarrilaren 22tik, zuzendua izan nintzenean hona YAHUVEHREN Berbarekin bat etorria Ministerio honetatik mintzatua. Ohorea da honantz zuzendurik izatea gure AMA RUACH ha KODESHEN partez. Berria den guztia datorrela nire bihotzera eta mintzatua izan dadin nire ahotik besteek bedeinkatzeko. Aleluia! Mesedez, otoitz egizu eta eskatu gure Zeruko Aitari nola lagundu dezaket zuri eta zure senarrari eta Ministerio honekin. Nire senarrak eta nik oraingoz ematen ditugu gure hamarrenak eta eskaintzak Amerikako Ministerio bati jatorriz Judua, irakasten duena Shabbat gordetzea eta festa Juduak. Ez nago ados esaten dituen gauzekin Amerikari buruz. Irakasten duenez, Amerika da munduko toki onena. Bere 18 urteko alabak bereizten du hori ez dela egia, bidaltzen dizkiodanean postak ez dira iristen. Baina nire zalantzak ditut Ministerio honi buruz. Nahiko nuke bidaltzea AMA RUACHK erakusten didan guztia informazioa emateko web orrialde honetatik. Tinta erosi behar dut inprimagailuarentzat ondo ibili dadin. Eta kontuz mundua, hemen dator YAH. Ahal dudan guztia egingo dut daukadanekin. Eskerrik asko esanekoa izateagatik. Zoragarria izan behar du ezkontza bat edukitzea non zure senarra YAHUVEHRENGATIK sutan dagoen, zu zauden bezala. Aleluia! Esanekoa izango naiz bedeinkatzen dizuen edozein modutan. Eskatu YAHUVEHRI. Ados? Maitekor, Sheree.\nBESTE POSTA ALDERANTZIZ ESANEZ\nNiko eta Elisabeth maiteak:\nIdazten zaituztet jakinaren gainean egon zaitezten, maitasunean diot hau, nahi dut esatea bukatu ditudala hitzarmen guztiak, hamarrenak eta eskaintzak eta hasikinak emateko etxebizitza honetatik zuengana. Pazkoa pasatu berri dugu, irten ginen munduko sistematik [elizako sistematik eta ez daukagu inolako gogorik Egiptora bueltatzeko], beraz, eskertuko nizueke nik emandako gauza guztiak, niri bereganatuak izan ditzaten. Eskerrik asko, Yisraelgo kongregazioaren kide gisa. Barkatu, ez nabil iraintzen, dena YAHUSHUAREN Izen boteretsuan. Shalom.\nPOSTA LEAYAH AIZTARI\nHemen dago Shereek bidali zion posta gure aizta Leayahri, Zelanda Berrian, saldukeria egiten saiatuz Ministerio hau utzi dezan.\n(2008ko ekainaren 5ean) Leah maitea eta Yisraelgo kongregazioari, Shalom,\nEskutitz hau idatzi behar dut, baieztapena etorri zitzaidan Lorrainegandik, Napierkoa, beraz, ezin dut besterik egin. Aitak hitz egin zion berari eta berak eman zidan berba hau, beraz, idazten dut bedeinkatu eta ohartzeko.\nAzkeneko posta bidali nuena zen esateko berba jaso izan nuela gure Hitzarmeneko Aitarengandik. Erantzuna bezala hitz horri, baietz esan nuen, egingo nuela. Eskatu nion YAHUVEH Aitari erakutsi diezazun zuri eta kongregazioari. Berak horrela egin zuen. YAHK esan zidan zeuk eta zeure familiak izango zenituztela Hongoweka Bayko hasikinak eta hasikin guztiak niregandik zetozenak. Esan nuen egingo nuela. Baina ohartzen zaitut, Egiptorekin harremanetan zabiltzan artean (Almightywind Ministerioa), eta edozein Egiptokoa, nahasturik ez daudenak, YAHUVEHK ekarri zuen bezala zure senarra eta zure familia murgiltze honetara. Hitzarmena egin duzu berarekin. Berak sortu zuen ezkontza hau. BERAK egin du hau. Zure hitzarmena Berarekin da, ez gizakiarekin.\nEdozein tartean sartzen dena ezkontza honetan Epaiketa dakar bere gain. Basamortuan nago eskutitz hau idazten nabilen artean orain. Epaiketan gaude. BERAK banatu ditu bildotsak ehuntzetatik. Hitzarmeneko lur horretara goazenok, aldendu behar gara ez esanekoak diren horiengandik. Ministerioa Almightywind ez esanekoa da. YAHK ez zidan bakarrik ni bidali, beste batzuk baizik. Zeukaten “zure besoak Yisraeli” eta Zaharberritzeko Eskriturak. Duela bi urte, YAHUVEH Aitak bidali zuen egia orduan. YAHUVEH Aitak baditu eta besteak ekarriko ditu gizaki hauen ibilbideetara ate hori itxita egon arte. Ez BERE nahia baizik eta hautaketa desberdina egiten duten horiek.\nArgi eta garbi profezia ikusi orduko, eta ereiten dena Ministerio honetatik, YAHUVEHK erakutsi didan bezala, satanas izango da irabazle bakarra hemen.\nIkusi dut Epaiketa etortzen jendeari hor YAHUVEHK bidali nauen tokian. Ni ez naiz ezer, baina Bera niregan dago, boteretsua da. Berak bidali zidan Berba hau eman diezazun. Niri dagokidana bete dut.\nEz baduzue nahi hitzarmeneko lurra eta YAHUSHUAREN ondarea (Josue eta Caleb bai), odola ez dago nire eskuetan.\nAgindua izan naiz eta berba hau ematen dut maitasunez.\nYAHK ezagutzen du erantzuna aldez aurretik. Badakizue nola trenkatu, nirekin egin duzue. Eta ni zuen familia naiz. Ez nago iraindua, nik barkatzen dut.\nHongoweka Bay eta YAHK ematen didan guztia, hori dena YAHRI ematen diot, hasikinen medioz, zuri eta zure senarrari emango dizkizuete, egokitzen zaretenean Yisraelekin.\nYAHK baditu beste gizaki sagaratuak zuen tokietan ekartzeko prest. YAHK berarekin irtengo da, gertatu zena basamortuan geratu zirenei. Egiptora bueltatzea nahi izan zuten eta hil egin ziren. Epaiketa ekarri zuten haien gain.\nIkusi dut zer gertatu den Gillekin (Jill). Orain itzuli da YAHUVEHRI zerbitzatzera, bera bueltatu zen Pazkoa aurretik eta barkatua izan da. Bera irten zen Egiptotik sekula berriro itzuli ez egiteko. YAHREN errukia, a zelako Aitari zerbitzatzen dugun!\nNi eta nire etxea, guk zerbitzatuko diegu YAHUVEH, YAHUSHUA eta AMA IMMAYAHRI. Shalom. Sheree.\nHor daukazue, lagunak. Beste behin, etsaia saiatu da Ministerio hau erosten eta gure familia. Shereeri ez diogu inoiz kalterik egin, ordea, bera saiatzen da banatu eta suntsitzen Ministerio hau.\n(hasten da hizkuntza Santuekin) Oi, Elisabeth, Elisabeth! Ez pentsa mentura dela. Izeki bezain laster tortxa betikotasunerakoa distiratzen duena Hego Afrika atzematen, Afrika osoa atzematen, eta gutxi barru, munduak ikusiko du izekita distiratsu, erasoen menpe zatozela da.\nGogoratzen zara NIK eman nizun Profezia NIK hitz egingo nuela zure medioz? Hasi zen eta sekula amaitu ez. Ez duzu zertan frogatu behar beste profeten espiritua, Coenrad bidaltzen zaituenean profezia bat frogatua izan dadin. Esan nizun NIK esango nuela Berba bat zure medioz. Satanasek nahiago luke zeuri bizia kentzea Berba hau hitz eginda eduki baino. Bera etengabe saiatzen da egun honetan. Tropa santuak NIK dauzkatenak zu inguratzen eta babesten etxe honetan, NIRE Santutegi Santua, bitartekaritza eta otoitz egingo dute eta haien adimenak ez dira egongo janarien dendetan (gaur erosketa egiteko eguna zen janarien dendetan), ez dute utziko etxe hau jaiotza emateko zorian bainago eta amaitu NIK hasi nuena zuregan, zeren afrikarrak arnasestuka daude Hitz batengatik, ez “ongi sentitu motatako berba bat”, ez lepoa lasaitzen duen berba, buruan ferekatzen esanez: “Ez arduratu, Hego Afrika. Ez arduratu, Afrika. YAHUVEHK bedeinkatuko zaitu. Ez arduratu Santutasunera bueltatzeaz. Ez arduratu kantikak abesten uzteaz eta zeure vudu eta gero elizara sartzeaz. Ez arduratu, YAHUVEHK bedeinkatuko zaitu.”\nPREZIO BAT ORDAINDU BEHARRA DAGO NAHASTEN DENEAN ONA TXARRAREKIN. NIK erakutsiko dut egia zure medioz, Elisabeth. Web orrialde afrikar berriak altxatuko du Tortxa Betikotasunekoa, baina izango da RUACH ha KODESHEN sua irtengo dena Amightywind Ministeriotik! Ez da izango besteen eragintza. Zuk ez dituzu ezagutzen haien espirituak. Zuk ez dituzu ezagutzen haien bizitzak. Kontuz, ENE seme maitea Coenrad! Kontuz nor sustatzen duzun Jesu Kristoren Izenean! Kontuz, ENE seme maitea Coenrad! Satanasek jarduera barik uzten du Ministerio hau (Hego Afrikako web orrialdea Coenrad eta Niko Arnoldek altxatu zutena) baina NIK diotsuet: berpiztu dut Lazaro bat bezala, eta Nico Arnoldek saiatu zena egiten huts egin du, eta orain ahotsak hitz egingo du bakarrik altuago.\nNIK bidali nion Miguel (Goi Aingerua) Elisabethi ekainaren 27an. Urteurren hau hurbiltzen da. Hedatua nahi dut, ez bakarrik Afrikaans hizkuntzan, baizik eta ingelesez, zeren arrazoi bat zegoen eta egitasmo bat. Joainneyah bidali nuen bezain ziur egun honetan, bera etorri behar izan zuen Miguel etorri aurretik, Joainneyahk ez daki baina bera erabilia da ere hazia bezala erein izan dena etxe honetan eta Ministerio honetan, ez bakarrik holandarrak ordezkatzeko, baizik eta bere jatorrizko lurraldea ordezkatzeko: Suriname.\nAskoz gehiago hitz egingo dut. Bakarrik uler ezazue zergatik erasoak zuzenduta dauden zuregana, Elisabeth. Erritualak eginak izan dira jada. Nico Arnold hitzarmena egin zuen deabruarekin Ministerio hau suntsituko zela.\nSheree: zuk ez duzu hitz egiten NIRE partez. Ministerio hau ez dago salgai, eta ez dabil jendearen gustukoa izatearen atzetik ezta aberastasunaren atzetik ere ez. Elisabethek hitzarmena egin zuen aspaldi, bera ez zela izango emagaldua bezala NI saltzeko. Ez dago inolako preziorik Ministerio honetan, bakoitzak ordaindu behar duenaz aparte, gurutzea hartu eta NIRI jarraitzea, santutasunean bizitzeaz aparte NIRE aurrean, NIRI obedientea izateaz aparte. Jakin nahi duzu nor den Emaztegaia? Betetzen dituzu baldintza hauek? Ministerio hau ez da guztientzat. Da, edo etsaiaren suntsipenerako, edo bedeinkazioetarako horienak zeinen izenak idatziak dauden Bildotsaren Biziaren Liburuan. Baina denak ez dira bedeinkatuak izango. Ordaindu beharreko prezioa dago Deialdiaren Neskaso hau izateko. Ordaindu beharreko prezioa dago deituak izateko “Bost Jakintsuak”. Ordaindu beharreko prezioa dago YAHUSHUA ha MASHIACHREN Emaztegaia izateko. Zuetariko zenbat zaudete prest prezioa hori ordaintzeko?\nOi, NIK entzuten dut eta burua mugitu eta negar egiten dut ematen denean bahituraren data bat bestearen atzetik, eta beraiek ere, egia esan, ez dituzte betetzen baldintza hauek! Haiek diote: Grazia, grazia, behar den guztia da grazia! Ez du axola nola bekatu egiten dudan. Ez du axola nola iraintzen dudan YAHUVEH eta YAHUSHUA. Geure erara egingo dugu. Jarriko dugu data. Ikus dezagun, egin ditzagun kalkuluak, egokitu araziko dugu. Ni altxatu nintzen 4:44 … ez, ni altxatu nintzen 1:11 …” ALDENDU NIGANDIK!! ALDENDU NIGANDIK!! ALDENDU NIGANDIK!! Hau ez da baldintza bahituak izan zaitezten NIREKIN biltzeko airean. Non dago hau Eskritura Santuetan?\nOmerren atzerako kontuan zaudete eta NI NIRE jasankortasunaren atzerako kontuan nago. Zenbat eta gehiago saiatzen diren Ministerio hau suntsitzen, jakinaren gainean ipini zaituztet behin eta berriro, eta bi bakarrik egokiak dira NIRE Epaiketarako. Gutxi barru, abisu profetiko hau irtengo da, non NIK izenak aipatzen ditut eta hau bakarrik hasiera da. Esan nizuen 2008 izango zela parekotasunik gabeko gerra bat. NI naiz YAHUVEH, eta ez dut gezurrik esaten. Ezin duzue erail NIRE Deialdiaren Neskasoa. Egin ditzakezue zuen sakrifizioak, zuen vudu, zuen sorginkeria, zuen magia beltza, egin ditzakezue zuen hitzarmenak satanasekin, baina ezin dezakezue erail NIRE Deialdiaren Neskasoa. Ezin duzue gelditu betikotasuneko argia hain distiratsu dirdiratzen duena Alef eta Tav eta RUACH ha KODESHEN suaren Amightywind Ministerioaren bidez.\nZuetariko horientzat uste duzuenak eraso dezakezuela, bakarrik erori zarete satanasen lakirioetan eta berak barre egiten du zuen lepotik, berak badakielako NIK zer egingo dizuedan. Zuetariko horientzat diozuenak: “nik emango dizuet lurra. Hemen, Amightywind, hemen, Elisabeth (Elisheva) Elijah, hemen, nik emango dizuet lurra. Nik emango dizkizuet etxeak, nik emango dizkizuet uharteak, nik hamarrena botako dut betiko zuen Ministerioan, bakarrik egizue neure erara.” ALDENDU NIGANDIK!! Ez daude kordelak emariei egiten dituzuenak Ministerio honi loturik. Egin duzuen guztia da kordela hartu eta zuen burua urkatu. Profezia guzti, guzti, guzti eman dudana Ministerio honen bidez, itzulita izan beharko luke Afrikaans hizkuntzara eta beste hizkuntzetara Afrikakoak, NIK ipini baititut zuen erdian Profetak zeinen espirituak zuek ezagutzen duzue.\nLehen ohartu dut. Entzun erne NIK zer esaten dudan: otsoak saiatzen dira ebaska sartzen. Haiek nahi dute haien berbak hedatuak izan daitezen Ministerio honetatik, baina zuek bereiziko duzue nortzuk diren ardiak eta bildotsak, eta ai, haren zoritxarra edozein otsoarena uste duena zuei atzipetu dizuela! Zeren NIK erauziko diot maskara eta azalduko dut, honela egitera noan bezala honek biekin, zeinen gain epaitza erabaki den.\nNico Arnold, NIK esan nion Elisabethi berak fio zitekeela zuregan, zuk bere senar maitearen izena baituzu, beste era batera idatzia egon arren. Garai horretan, NIK hitz egin nuen Berba hauek: “zuregan fida lezake”. Baina Judas batean bihurtu zinenean, zeren santutasunean bizitzea da zailegia soilik zuretzat, zuk ez duzu neurria ematen Justiziazko Espirituarena, beraz, nahiago zenuke ezeztatzea Bibliako pasarte batzuk, bil zenbiltzan aurkitu zenuen arte bilatzen zenbiltzana. Eta Judas batek traditu zidan bezala, horrela ere, maite zaituztenei, zeuk traditu egiten diezu, mugaraino heldu arte ere haiei eroskeriak egitera saiatzera ere, ez bakarrik beste Emaztegaikide bati, baizik eta bere familiako partaide bati. Zeren web orrialdeko managerra ez da edozelakoa managerra, bera erabat salduta dago NIREGANA. Eta zeu joaten zaren guztietan zure jokabideaz, berak errieta egiten dizu zeu zaren deabruagatik.\nSheree, eserita hain erosoki hor Zelanda Berrian, zeu zatoz ardia eta bildots ttipia bezala eta diozu: “Irakatsi iezadazu eta gidatu.” Zeren benetan NIRE nahia da zeuk ikas dezazun. Baina NIK ezagutzen dut zure bihotza. Eta ezagutzen dut Jill izenekoaren bihotza. Ezagutzen ditut zuen motibazioak. Ez dakizue letrak hil eta Espirituak bizia ematen duela? Ez nau harritzen zenbat Eskritura buruz ikasi dezakezun, zeren, ez du satanasek berak atzerantz hitzez hitz aipatzen? Diozu iraindua zarela erabiltzen dutelako “Jauna” eta “Jainko” hitzak, zeren Jesu Kristoren Izena daukate, Berba hebrearra irakasten duten artean, sagaratua dena, YAHUSHUA ha MASHIACH albo-alboan. Nor zara zu haiei esateko? Nor zara zu hari irakasteko? Berak ez dauka Maisu bat baino, eta NI esertzen naiz Zeruan. Nor zara zu Ministerio honi Egipto deitzeko eta esan “ez da Israelgoa”? Ze prezioa ordaindu duzu zeuk? Zein Santutasun mailan bizi zara? Zeuk ordainduko duzu prezioa, zeuk eta zeure sopikun Jillek. Zeren, hauxe diotsuet: zeuk eskaintzen duzun lurra, saldukeria bezala, jarraituko du biziezinezkoa. Ezin duzu oparitu Ministerio Santu bati madarikatua dagoen lursaila, bakarrik egokia txorientzat. Ezin duzu esan: “YAHUVEHK esan zidan, daukadan guztiaren hamarrena bihoa Ministerio honi”, eta bueltatu eta esan: “Momentu bat, iritziz aldatu dut. Ez zenuen egin neure erara. Ez zenidan utzi Ministerio hau manipulatzen. Elisabeth, zeuk uko egin zenion nire txotxongiloa izateari.” ALDE NIGANDIK, Sheree!!\nNIK jaiotza eman nion Ministerio honi duela hainbat urte, batengandik izenekoa (Elisabeth) Sherrie Elijah. Nor zara zu, Sheree Zelanda Berrikoa, haiengana etortzeko, Ministerioko beste adar batera etortzeko? Leayah haietako bat da. Bera ez da zuetariko bat. Eta Tortxa Betikotasunerakoa izekitzen da Zelanda Berrian, Ministerio honetako beste adar bat bezala. Ezin duzu saldu Leayah. Ezin duzu esan: “Zeuk bakarrik utzi Elisabethi eta egizu neure erara. Utzi Amightywind eta nik emango dizut lursaila. Neure hamarrena ematen dizut.” Leayah eta Osana, bere senarra, zeure aurpegian barre egiten dute. Geratu zaitez zeure lursail madarikatuaz, ez baita zeurea ere. (Orain ulertzen dugunez, Shereek ustez Ministeriori eman zuen uhartea, gobernuaren kargu ipinita izan da eta txorien santutegirako erabili da. Shereek dio uhartea oraindik berarena dela eta berak ordaintzen dituela zergak horretaz oraindik, baina da gobernuaren txorien santutegia. Nahasmen pixka bat gutxi esatearren.)\nEta zuk, Nico Arnold, saiatzen zara web orrialdeko arduraduna hartzen esanez: “Utziezu eta nik utziko zaitut erabiltzen nire internet zerbitzuen hornitzailea, baina ez badiezu uzten, orduan, neuk eramango dut”, eta horrela egin zenuen. Baina begira, Nico Arnold, eta guzti haiek haren atzean sekretuki barrandan daudenak: ez zarete gauza izan Tortxa Betikotasuneko hau izekitzea izatetik berriro gelditzeko, eta orain hitz egingo du are modu ahaltsuagoan, EZ ZEGOEN GANTZUDURARIK ZEUK EGIN ZENUEN EZERTAN, Nico Arnold, zeuk esan zenuena egin zenuela web orrialdea, berri bat Almightywind Ministeriorako. Iraindu zinen zure lan gogorra ezeztatua izan zenean bueltan, dakizun guztia teknika baita, eta ezerez gantzudurari buruz. Hemen sartu ziren mingostasuna eta erresumina, behin eta berriro esaten zizuetenean: “Ezin dugu erabili, ez dago gantzutua”. Beraz, NIRE gantzudura bilatu beharrean, Egiaren kontseilua jasotzearen ordez, zeuk baimendu zenuen Judasen espiritua amarruz sar dakizun.\nBerba honek kemenduko du, Ministerio honetan dakiten horiek egia hitz egiten dela, NIK gantzutu ditudanak Afrikarako profetak bezala, idatz diezaieten Elisabeth eta Nikori, haiek bereiziko baitute. Eta zuen argiak bilduko dira eta argi gehiago botako dute, zeren Afrika, ez zaitut abandonatu. Baina NI ez nabil zure burua ferekatzen esanez: “Dena dago ondo”. Zeren dena ez dago ondo. Baina Profezia hau irtengo da, eta Elisabethen izaten ari da bere jaiotza orain, eta NIK hasi nuena, amaitua izango da, baina ez hain justu une honetan.\nElisabeth: 2008ko maiatzaren 22a. Iratzarri nintzen Berba honekin, errieta egin ostean eraso batzuk, zerbait vudu eta sorginkeria. Komunioa hartu genuen eta jarraitu zuen eta entzun genuen Berba bat egongo zela. Atzo, 2008ko maiatzaren 21ean, jaio zen africaforyahushua.com. Eguneratu behar dugu, eta pixka bat txukundu eta hara joateko aukera egongo da gure helbidean www.amightywind.com eta hori da dena. Goratua izan dadin YAHUSHUA! Amen.\nProfezia hau bedeinkazioa izan bada zuretzat, mesedez, bidali iezaguzu posta bat jakinaraziz.


Grafenozko elektrodo malguak eta gardenak - Zientzia.eus\nHasiera » Artikuluak » Grafenozko-elektrodo-malguak-eta-gardenak\nGrafenozko elektrodo malguak eta gardenak\n2009/01/16 Kortabitarte Egiguren, Irati - Elhuyar Zientzia\nKoreako Sungkyunkwan Unibertsitateko ikertzaileek grafenozko elektrodo malguak eta gardenak garatu dituzte. Horretarako, grafeno-geruza fin bat txertatu dute bi polimeroren gainean, eta elektrodo-itxura eman diote. Polimero horiek gardenak dira. Bata, polietilentereftalatoa (PET), kurbatu egin daiteke, eta bestea, polidimetilsiloxanoa (PDMS), elastikoa da. Hortaz, sortzen den geruza eroale elektriko aproposa da.\nKalitateko grafenoa eskala handian ekoiztea ez da lan erraza. Koreako ikertzaileek erdieroaleen industrian ezaguna den teknika bat erabili dute, lurrun-deposizio kimikoa, hain zuzen ere. Teknika horretan, substratu bat hainbat konposatu kimikorekin nahasten da oso tenperatura altuetan. Konposatu kimiko horiek gainazaleko elementuekin erreakzionatzen dute, eta, hala, nahi den produktuaren geruza fin bat lortzen da. Kasu honetan, atomo gutxi batzuetako lodiera eta zenbait zentimetroko zabalera duten grafenozko geruza finak lortu dituzte.\nBesteak beste, material aproposa da display eramangarrietan erabiltzeko. Esaterako, indio-titanio oxidoa ordezka dezake (indio-titanio oxidoa garestia da, eta ez da malgua). Halaber, grafenozko elektrodo horiek zelula fotovoltaikoetan erabiltzeko aukera aztertzen dihardu ikertzaile-taldeak.\nIrudia: J. H. Kong\nGrafenozko elektrodo malguak eta gardenak - Zientzia.eus 2018-10-29\nGrafenozko lehen zirkuitu integratua - Zientzia.eus 2018-10-29\nBi geruzako grafenoa frikzioaren aurka - Zientzia.eus 2018-10-29\nGrafenoa eta gero, grafanoa - Zientzia.eus 2018-10-29\nTransistorerik txikiena, grafenozkoa - Zientzia.eus 2018-10-29


Bizkaiko tabernariek kontzentrazioa egin dute Bilboko Justizia Jauregiaren aurrean\nuriola.eus 2021-02-09 11:52 Ekonomia-Lana Bilbo\nOstalaritza aurrera lelopean kontzentrazioa burutu dute gaur goizean Bizkaiko hainbat herrietako tabernariek.\nOstalaritzaren itxierarengatik Eusko Jaurlaritzak ostalarien aldetik jasotako salaketaren ebazpena kaleratuko da gaur, eta presioa sartzera hurbildu dira hainbat herrietako tabernariak. "Lan egiteko eskubidea" dutela aldarrikatu dute.\nMahou-San Miguel enpresako langile bat autonomo faltsua den edo ez epaituko dute bihar Bilbon\nNerea Cubillo Urkizu 2021-02-08 11:52 Ekonomia-Lana Bilbo\nMahou-San Miguel enpresarentzat lan egiten zuen langilea autonomo faltsua den edo ez epaituko dute bihar Bilboko epaitegietan. Goizeko 10:00etan kontzentrazioa deitu du Eraginek Barroeta Aldamar kaleko 10. zenbakian, langileari babesa adierazteko.\nuriola.eus 2021-02-03 12:46 Ekonomia-Lana Deustualdea\nAzken hilabeteetan Bilboko osasun zentroetako lehen mailako zerbitzuek jasan dituzten murrizketak salatzeko manifestazioa egingo dute larunbatean eguerdiko 12:00etan Eusko Jaurlaritzan.\nZorrotzako Ferial parkean kontzentrazioa egingo dute azken egunetako lan istripuak salatzeko\nuriola.eus 2021-02-02 09:19 Ekonomia-Lana Zorrotza\nErnai Bilbok salatu duenez, azken egunetan 3 dira lanean hildakoak. Izan ere, Zorrotako Sader enpresako langile bat hil zen joan den ostiralean bihotzekoak jota. Larunbatean BFAko langile bat hil zen Derion eta atzo kale garbiketako beste langile bat hil zen Gasteizen. Lan baldintza duinak aldarrikatzeko, kontzentrazioa egingo dute bihar arratsaldeko 19:30ean Zorrotzako El Ferial parkean.\nTentsio altuko dorre bateko langile bat hil da Bilbon\nuriola.eus 2021-01-12 13:05 Ekonomia-Lana Basurtu\nBasurtu Kastrejana auzoan goizeko 10:00ak aldera gertatu da ezbeharra, EITBk adierazi duenez.\nBilbo Zaharreko auzokide baten etxegabetze arriskua salatzeko manifestazioa deitu du AZET sindikatuak\nuriola.eus 2021-01-11 10:41 Ekonomia-Lana Bilbo Zaharra\nAZET Etxebizitza Sindikatuak haurdun dagoen 24 urteko emakume baten etxegabetze arriskua salatzeko manifestazioa deitu du urtarrilaren 15ean, Mariaren Bihotza plazan, arratsaldeko 19:00etan.\nIhintza Torres: “Itxura mantentzeko utziko digute irekitzen, baina guztiz helduta gaituzte”\nuriola.eus 2020-12-10 18:03 Ekonomia-Lana Bilbo\nPREST! aldizkaria 2020-12-07 11:00 Ekonomia-Lana\nArgia 2020-11-12 16:57 Ekonomia-Lana\nBasurtuko ospitaleko hemodialisi unitateko langileen herenak positibo eman du Covid-19rekin. Erizaintzako sindikatuak babes neurri “egokiak” eskatu ditu. Gaur greba eguna dute osasun sektorean Bizkaian.\nuriola.eus 2020-11-10 10:04 Ekonomia-Lana Alde Zaharra\nProduktuak Erriberako Merkatuaren webgunean eros daitezke. Bilbo, Basauri eta Etxebarritik egin daitezke eskaerak.\nuriola.eus 2020-11-04 09:18 Ekonomia-Lana Deustualdea\nElorrieta, San Inazio eta Ibarrekolanda auzoetako greba asanbladak antolatuta, mobilizazioa egingo dute azaroaren 7an, larunbata, arratsaldeko 19:00etan Sarrikoko metro geltokitik abiatuta.\nprestaldizkaria 2020-11-03 12:18 Ekonomia-Lana Deustualdea\nLangile baten kaleratzeak Erriberan piztutako gatazkak bere horretan jarraitzen du. Gertatutakoren bertsio kontrajarriak daude: batetik, Espacio Open-Jardín Secretok dio ez zuela langilea legez kanpo kaleratu, eta dagokion kitapena ordaindu diotela; bestetik, Bilboko Langileen Autodefentsa Sareak bidegabeko kaleratzea eta lan abusua salatu ditu. Joan den igandean protesta egin zuten Espacio Openen aurrean terraza hustu arte. Ohartarazi dutenez, euren eskakizunak bete ezean borrokan jarraituko dute eta boikoterako deia egin dute.\n‹‹ Aurrekoak 1 2 3 4 5 6 7 8 ... 45 46 47 48 Hurrengoak ››


Gazteaukera, 2012ko balantzea – Gazteaukera Blog\nGazteaukera, 2012ko balantzea\n2012a amaitzearekin batera urteko balantzea egiteko ordua iritsi zaigu Gazteaukeran. Urte oparoa izan da, proiektu berri eta interesgarriak lantzeko aukera izan dugulako. Horretaz gain, gure informazioa zabaltzeko erabiltzen ditugun kanalek harrera ona izan dute, eta sare sozialetan dugun presentzia gero eta nabarmenagoa da.\nInformazioa zabaltzeko erabiltzen ditugun sare sozialek marka berriak hautsi dituzte: 2.213 jarraitzaile Twitterren, 4.657 Facebooken, eta 190 lagun Tuentin.\n2012ko proiektuen artean, Gazte Olimpic Team ekimena nabarmendu nahi dugu. 8 blogari gazte Londresen antolatutako Olinpiar Jokoetan eta Joko Paralinpikoetan egon ziren, eta gure blogean, Flickr kontuan eta Youtuben dugun kanalean eman zuten han ikusitakoaren berri.\nEuskadiko Gazteak Lankidetzan programako parte-hartzaileen bizipenak ere jaso ditugu beste behin. Elkartasunez eta esperientzia ahaztezinez beteta dauden kontakizunak dira.\nGazte-txartelak 25 urte bete ditu 2012an, eta festa handi batekin ospatu zuten, azaroan, Bilbon. Ohiko deskontu eta lehiaketez gain, Ekiozu! programa jarri dute abian, bidaiak, argazkigintza, antzerkia eta telebista arloekin lotura duten lehiaketak antolatuta.\nEuropar Batasunean gazteen artean lankidetza sustatzea eta babestea helburu duen Gazteak Ekinean programaren baitan, gazteek bidalitako bizipenak bildu ditugu “Mugi Europan” atalaren baitan. Gazteak Europan Zehar bideoa ere sortu genuen, ekimenaren nondik norakoak azaltzeko.\n“Gazte informazioa” atalean, gazteekin lotura duten informazio eta deialdi ugari bildu ditugu, gazteei informazioa, aholkuak, orientazioa eta laguntza emateko.\nAzkenik, 2012an zehar eskaini diguzuen laguntzagatik eskerrak eman nahi dizkizuegu, eta 2013an elkarlanean jarraitzeko gogoa agertu.\nGazteaukera| 2012-12-31T11:41:09+01:00\t2012/12/31|Albisteak|Iruzkinik gabe


Haur literaturako Andersen Sarietarako hautagai izendatu dute Elena Odriozola | El Correo\nZurekinHaur literaturako Andersen Sarietarako hautagai izendatu dute Elena Odriozola\nHaur literaturako Andersen Sarietarako hautagai izendatu dute Elena Odriozola\nElena Odriozola, artxiboko irudi batean. / E.C.\nHaur eta Gazte Liburuaren Espainiako Elkarteak aukeratu du ilustratzaile donostiarra; aurreko edizioan ere hautagai izan zen. 2020ko Boloniako Azokan emango dira ezagutzera irabazleak\nAMALIA IBARGUTXI Jueves, 21 febrero 2019, 17:05\nElena Odriozola ilustratzailea (Donostia, 1967) izendatu dute haur literaturako 2020ko Hans Christian Andersen Sarietarako hautagai. IBBY (International Board on Books for Young People) erakundearen nazioarteko epaimahaiak aukeratuko ditu idazle eta ilustratzaile irabazleak. 2020ko Boloniako Azokan emango dira ezagutzera irabazleak, eta IBBYk 2020an egingo duen biltzarrean banatuko zaizkie.\nHaur eta Gazte Liburuaren Espainiako Elkarteak (OEPLI) aukeratu du Odriozola, Galtzagorri elkarteak Etxepare Euskal Institutuaren babesarekin aurkeztutako proposamena. Bigarren aldiz, Galtzagorri euskal haur eta gazte literatura elkarteak ilustrazio alorrean aurkeztutako euskal hautagaia izan da aukeratua. Estatuko lau hizkuntzetako haur literatura elkarteek osatzen dute OEPLI, eta, beraz, horietako bat da Galtzagorri euskal haur eta gazte literatura elkartea. Bi urtean behin euskal idazle eta ilustratzaileak proposatzen ditu Andersen Sarietarako.\n1995ean lehen aldiz haur literaturako obra bat ilustratu zuenetik -Jesus Mari Olaizola 'Txiliku'-k idatzitako 'Agure jakagorria'(Elkar)-, ehun liburu baino gehiago ditu ilustratuak eta horietako asko izan dira beste hizkuntza batzuetan argitaratuak. Besteak beste, 'Txoko txiki txukuna' (Elkar), 'Sasi guztien gainetik' (Galtzagorri elkartea), 'Eguberria: 24 ohitura, kantu eta istorio'(Nerea), 'Haizea sahats artean' (Erein), 'Elsa eta paradisua' (Giltza), 'Azken balada' (Erein, 2016), 'En el bosque' (Libros del Zorro Rojo, 2017), 'Euskal herrietako ipuin gaiztoak' (Denonartean, 2018).\nGainera, Odriozola Galtzagorri elkarteko bazkide da ia sorreratik, eta hainbat urtez izan da elkarteko zuzendaritza batzordeko kide. Elkartearen logotipoa ere berak sortutakoa da, baita Galtzagorriren 25. urteurrenekoa ere. Haur literaturako 'Nobel Sari txikiak' bezala ezagunak diren sariak bi urtean behin ematen dira 1956tik. Aurreko edizioan ere hautagai izan zen Odriozola.\nLa Macanita flamenko-kantariaren kontzertua, larunbatean, Jesus Ibañez de Matauco antzokian Lantziegoko ikastolako ikasleek euskaraz abestutako giza eskubideen aldeko abesti batean parte hartu dute


«Filologoak buelta daitezela beren lanera»\nHiztegigintzan egin du bide oparoena, baina saiakera lanak ere kaleratu ditu tartean-tartean. Argitaratu berria du Bitakora kaiera liburua (Erein). Ahoan bilorik gabe hitz egin du Ibon Sarasolak (Donostia, 1946). Euskara batuaz mintzatu da, «mirariaz», eta geroztik egindako bideaz ere jardun da liburuan. Aurrera begirako aldaketa batzuk ere proposatu ditu.\nKontuak garbitzen izenburua zenuen pentsatua, eta liburuan badago halakorik. Zergatik jarri diozu azkenean Bitakora kaiera?\nBatetik, fuerteegia-edo zen: «Badator hau berriro bronkarekin». Hori saihestu nahi nuen. Bestetik, kontu garbitzea, besterik gabe, besteekikoa da, eta hau neure buruarekiko da: eboluzioa. Ez zitzaidan iruditu izen egokia. Sarrionandiak badu poema bat, Bitakora kaiera, eta omenaldi bezala edo.\nEboluzio bat dago zure ibilbide profesionalean? Filologiatik...\nHizkuntza errealera. Euskarak ere bi etapa izan ditu. Lehenengoa, batasuna egin zen urte mordo hura. Orduan filologia behar zen. Gauzak ondo egin ziren filologia aldetik. Hori egin genuenak oso gutxi ginen, diziplinatuak ginen, ados jartzen ginen, denok genekien denon berri. Irakaskuntza euskaraz-eta hasi zenean, aldaketa bat egon zen: ja ez ginen lau katu, bakoitza bere aldetik zihoan, jendeak gero eta hobeto idazten zuen... Etapa berri honetan, ikusi behar da idazle onek nola idazten duten. Hori segitu behar da. Nire aldaketa hori da: benetako euskara, are autore onena, nondik doan.\nBestalde, hau daukagu, eta zaldi irabazlearen alde egin behar da: gehien bultzatzen den forma. Adibidez, anitz. Asko da filologikoki, eta plural bezala erabiltzen da. Filologikoki, hori ezin da. Baina gaztelaniaz aviación ere filologikoki ez dago aguantatzerik. Guk ere igual: plural bezala erabiltzen da anitz, oso sartua dago, eta inposatuko da. Zer egingo diozu, kontra? Korrontearen aurka jarri? Horrekin, nekatu egiten zara, eta ez duzu ezer lortzen.\nBatua sortzeko prozesuari buruz aritu zara. Berebiziko garrantzia eman diozu h-ari. Uste duzu euskara batua horrek salbatu zuela.\nBai. Horrelako batasun prozesu bat mugitzeko, gizartea mugitu behar duzu; are gehiago, polarizatu. Denek onartzen dituzten gauzak ez dira existitzen. Jendeak parte hartu behar zuen: alde edo kontra. Egundoko aurkariak zituen h-ak, eta ideologikoki ere bai. Bi bentaja ditu h-ak: batetik, h-rik gabe hitz asko desitxuratu egiten dira; bestetik, eta batez ere, Euskal Herri guztia sartu zen tartean.\nEuskara batua sortu ondoren, Hiztegi Batua garatzea izan da Euskaltzaindiaren une gorena?\nDudarik gabe. Akademiek estandar bat egin behar dute; hortik gorakoa, bueno... [Emilio] Alarcosek esan zuen: «Hizkuntzak bakean laga behar dira». Eginda dagoenean, bakean laga, eta bere bidea egin dezala. Euskaltzaindiak bete zuen hori —Villasante eta Haritxelarrekin—. Bukatu zen.\nEstandarizatzea bukatua dago?\nBerez, bai. Espainolaren edo ingelesaren estandarrak bukatuta dauden neurrian. Hizkuntzak etengabe aldatzen dira. Baina estandarra esaten dena, marko edo armazoi nagusi hori, egina dago. Hitzen kontua ez da inoiz bukatzen: egunero erabiltzeari uzten diote batzuek, eta egunero sortzen dira berriak. Euskaltzaindiak ez du aurretik joan behar hitzak proposatzen. Inongo hizkuntza akademia ez da aurretik joaten.\nIdazle onak jo dituzu akademiatzat. Zer rol du Euskaltzaindiak?\nBerez, beste akademiena: gero eta... Adornuzkoa ez dut esango, baina... Akademia espainolak zer egiten du? Frantsesak ez du ezer egiten. Ez dut esango adornu kontuak direnik, baina beste hainbat instituzio bezala.\nFuntsezko rolik ez behintzat?\nJa ez, noski. Akademien funtsezko papera baldin bada estandarra egituratzea, hori egina dago.\nEuskaltzaindia nola ikusten duzu? Batetik, kanpotik, euskaltzale gisa, baina, bestetik, barrutik, euskaltzain osoa zara eta.\nDenak funtzionatzen duen mundu honetan, ni euskaltzain ez banintz bezala. Bada hiru urte ez naizela bileretara joaten, ez dudala inolako harremanik. Ezin dut gauza handirik esan: beren bidea segitzen dute, hor ari dira...\nBileretara-eta ez bazara joaten, pentsatu duzu aulkia uztea?\nEz dut uste hori egin litekeenik ere. Nik paso egiten dut. Besterik ez.\nEuskaltzaindiari paso egite hori zer dator, izandako gorabeheretatik edo orain idazle onak hartzen dituzulako akademiatzat?\nDena nahastuta joan da, baina, batez ere, ez dudalako batere ondo ikusten oraingo Euskaltzaindiaren martxa.\nSaiatu zarete auzia bideratzen?\nEgin genuen saio bat, baina niretzat behintzat ezinezkoa zen. Paso.\nEuskaltzaindia zuzenean kritikatu duzu liburuan, hiztegiaren azken argitalpena dela eta.\nGaizki egin zen. Hori izan zen hausturaren momentu zerarena. Lehenbizikoa corpus batekin egin zen; Orotariko Hiztegia egiteko egituratu genuen corpusarekin. Bigarren buelta ez zen egin corpus batekin, baizik eta bakoitzak dakarrenarekin. Desorekak, hutsak nabarmenak dira; adibidez, flanelograma eta flanelografo bezalako hitzak daude, eta bizigune, ez. Hori pasatzen da corpusekin lan egiten ez baduzu. Hori, gainera, huts teoriko nabarmena da: flanelograma inoiz ez da hiztegi jeneral deitzen direnen hitz bat. Lexikografiako lehen lezioa da hori: hiztegi berezituetako hitza da. Ez ditu 40.000 hitz hiztegiak, eta hor flanelografo-k zer pintatzen du? Batez ere horregatik laga nuen Euskaltzaindiaren hiztegia. Ez nengoen hor denbora galtzeko.\nEHUren Euskara Institutuan ari zara. Lehiakide bihurtzen ari dira institutua eta Euskaltzaindia?\nEz dakit. Guk lan egiten dugu, eta kito. Gure hiztegiak ateratzen ditugu Euskara Institutuaren bidez, eta gure corpusak lantzen ditugu. Momentu honetan, euskarazko corpus potenteena dugu, alde handiz, zeinak baititu 217 milioi esaldi. Hori tresna oso potentea da. Euskaltzaindiak hartu dizkigu, aitortu gabe. Baina zer egingo diogu...\nHitz bat ontzat jotzeko irizpideak aldatu behar dira? Tradizioari buruzko gogoetak egin dituzu...\nTradizioak bete zuen bere zera, baina erdaraz ere muy mucho ez du inork esaten. Askotan, ez da erraz antzematea zergatik baztertu den hitz bat eta beste bat ez. Adibidez, ertain hitza: ez zuen inongo tradiziorik, eta kontra egin genion denok. Bitarteko proposatzen da. Milaka ertain daude egungo testuen corpusean; ertain jartzen duen tokian bitarteko jartzen duzu, eta %80an ez du funtzionatzen esaldiak. Zertan ari gara? Jendeak ertain erabiltzen du, idazle onek ere bai, eta oso laburra da. Hori da kontua. Jeneralean, idazle onek asmatzen dute. Akademiak baino gehiago. Gaur egun, bai.\nEta «idazle ona» zein irizpideren araberakoa da?\nEzin duzu esan: hau, hau eta hau.\nEz, baina zein da irizpidea?\nHiru aipatzen ditut liburuan, ez nahitaez hiru onenak. Bakoitzak bere gustuak ditu. Adibidez, jende askok ez du ezagutuko, baina Iñaki Segurola oso idazle ona da: azpeitiarra da, klasikoak oso ondo ezagutzen ditu, baina ez da haien aparrarekin geratzen. Andu Lertxundi eta Bernardo Atxaga aipatzen ditut. Beste asko aipa nitzake.\nEta zerk batzen ditu idazle horiek? Zer ezaugarri dute, haiek hartzeko eredugarritzat?\nIrakurtzen duzu, eta: «Zer ondo dagoen hau». Batez ere, esaldia zer ondo doan, zer ondo irakurtzen den, zer oreka dagoen esaldiaren barruan. Zer ondo aprobetxatzen dituen hizkuntzaren baliabideak. Hori ere oso subjektiboa da, baina gaur egun badago halako consensum bat aipatu ditudan hiru horien eta aipatuko ez ditudan beste hainbaten artean hauek hobeak direla haiek baino. Eta, gainera, badago zera dialektiko bat: idazle on batek, batzuetan, oso ondo ikusia ez dagoen hitz bat erabiltzen badu, bere nota jaisten du, baina hitzarena, igo. Dialektika horretan mugitzen gara.\nErabilera aipatu duzu irizpidetzat. Hortaz, litekeena da orain txartzat jotako hitz bat ontzat jo beharra, jendeak erabili egiten duelako, nahiz oker egon? Sukaldatu hitza da adibide bat...\nDudarik gabe. Hori horrela da. Aviación bezala, milaka daude, hizkuntza guztietan, filologikoki inpresentableak. Hasi zaitez orain esaten aviación gaizki dagoela. Sukaldatu ez doa bazkaria prantatu edo janaria egin horien kontra; kozinatu suplantatu nahi du. Sukaldatu idazle onek erabiltzen duten neurrian erabiliko nuke. Ez dakit oraindik sartuko nukeen hiztegi batu estandarrean, baina hemendik urte batzuetara ikusiko duzu nola erabat nagusitzen den. Izatekotan, kozinatu bultzatu beharko duzu. Besteek, bazkaria prantatu eta horiek, problema bat dute: frase luzeak egin behar badituzu, ezin duzu esan.\nHorrenbestez, filologoei esan behar zaie etsi egin behar dutela.\nEz. Egin dezatela beren lana. Eta beren lana da lehengo hizkuntza aztertzea: hau eta bestea nondik datozen.\nBaina oraingoa «bakean» utzita?\nHori da. Oraingoa bakean uztea. Ez du zerikusirik beren lanarekin ja. Beren momentua izan zuten batasun estandarra egiterakoan. Hori egina dagoen neurrian, filologoak buelta daitezela beren lanera: lan filologikoetara.\nEuskara «bakean» uzte hori egin dezakete filologoek, normalizatu gabeko hizkuntza izanik?\nNormalizazio linguistikoa, estandarra, eginda dago. Alde horretatik, beren lana bukatu dute. Ez dut ikusten problemarik: jendeak sena baldin badu, badaki halako egoeretan ezin duela hitz hau erabili, eta bestelako egoera batean oso egoki dagoela. Hitzak asko aldatzen dira alde horretatik. Kaixo baino hitz normalagorik ez dago orain, eta, orain dela bi generazio, ezin zen esan, ez bazen oso lagun artean. Jeneralean, hizkuntzetan, jendeak badu puntu garbizale bat: hola da erdalduna, kaixo da euskarazkoa, eta kaixo da aukera.\nGarbizalekeria kutsurik badago oraindik euskararen inguruan?\nBatzuengan, bai; gehienengan, ez; zabarkeria ere badago. Oro har, idazle onek-eta ondo maneiatzen dute hori. Hartu gaztelania eta frantsesa. Alde horretatik, nahiko homologagarriak gara. Lantua jotzeak jendea desanimatzen du; ez du beste ezer lortzen.\nBaina gero eta euskara erdaldunduagoa egiten dugu.\nBai. Eta zer? Hartu ingelesa. Normandoak ailegatu arte, oso diferentea zen. Halako neurrian aldatu zen, non 300 urte lehenagoko testuak ez zituzten ulertzen. Ingelesa desastre bat da, hizkuntza katastrofiko bat? Ez du ematen. Erdalduntzeari ez diot beldurrik. Galegoak badu arrisku hori: batzuetan ez dakizu galegoz edo gaztelaniaz ari den. Euskarari ezin zaio hori pasatu definizioz. Esango nuke erromatarren aurreko euskal aditzak ez zituela bi elementu. Eta zer? Gure hizkuntza dugu. Erdalduntzen dela? Bueno. Baina ez ditzagun hor indar guztiak jarri.\nSaihetsezina da hori gertatzea?\nNoski. Hori problema soziolinguistikoa da, ez filologikoa. Ez du konponbiderik. Egoera soziolinguistikoaren ondorio baldin bada, nekez. Horrekin konbibitzen jakin behar dugu, eta, batez ere, lasai. Egungo euskara nahiko ona da. Erdararen eragina duela? Noski. Eta espainolak ingelesarena du. Hori da hizkuntzen historia, eta euskararen historia ere bai.\nGarbizalekeriaz mintzo zarenean, Seber Altubek eginiko kaltea aipatu duzu. Zertan eragin du?\nAdibide piloa jartzen ditut, gaur egungoak, are BERRIAkoak. Estilo liburua badu, baina badu joera aditza atzera botatzeko. Hizkuntzak komunikatzeko dira batez ere, eta, aditza bukaeran jartzen baduzu, egundoko kaltea egiten diozu komunikazioari, txadon edo ingurrazti erabiltzea baino askoz handiagoa. Klasiko guztiek aditza aurrera botatzen zuten; bestela ez zegoen esaldi komunikagarri bat egiterik. Ez da euskararen kontua: giza burmuinaren adimenetik kanpo dago. Altubek hanka sartze handia egin zuen.\nEuskara batuaren «miraria» aipatu duzu liburuan. Ari zara sumatzen, hala ere, halako distantzia hartu nahia batuarekin, edo euskalkiekin kontrajarri nahia?\nBai. Oso arriskugarria iruditzen zait hori euskararentzat. Nola estandarrek nolabait esan nahi duten ordena, horren aurka egotea... Espero dut moda pasajeroa izatea. Zeren horiek berek gaztelaniaz edo frantsesez hitz egiten dutenean, aski korrektotasun altuz hitz egiten dute eguneroko jergatik aterata direnean, edo pankartak egiten dituztenean. Nik, adibidez, ezin dut inondik ulertu Oskorriren azken diskoaren titulua Hauxe da despedidia izatea. Nola despedidia? Zergatik jarri behar duzu dialektokeria bat horrelako izen batean? Zer irabazten duzu horrekin, hurbiltasuna? Hurbiltasuna, zeinentzat? Euskaldun batzuentzat; beste guztientzat, kontrakoa. Bizitasuna ematen diozu hizkuntzari? Nik ez dut ikusten. Egiten duzuna da bazterrak nahastu. Ez dut ulertzen. Bakarrik falta zen despedidie jartzea. Euskaldunen arteko komunikagarritasunaren kontra doa hori, eta, beraz, konbatitu egin behar da.\nEuskalkien geroari buruz ere jardun zara liburuan. Zer-nolako etorkizuna ikusten diezu?\nDesagertu behar dute. Argi eta garbi. Bihurtu behar dira euskararen koloreak, nolabait esan. Gaztelaniaz argentinoa edo andaluza diren bezala. Generazio pare batean Zuberoako batek eta Bermeoko batek elkar ulertzen ez badute, malo. Zertarako egin dugu euskararen batasuna orduan? Hor jatorkeria asko dago; despedidia jatorkeria besterik ez da. Hizkuntza nazionala hartzen badugu, non dago hurbiltasuna? Konplexu txarra dute batzuek arauekin-eta, baina erdaraz ere hitz egin dezatela edozein moduz.\nBERRIAn argitaratua (2016/12/05)


Badok | “Nik tira egin nahi dut; ez dut geldirik egon nahi”\nElkarrizketa: Don Inorrez\nJose Luis Otamendi poetak idatzitako “Don Inorrez” kantuko protagonista ez bezala —Bide Ertzean-en diskoari (2010) ere izenburu eman ziona—, ez dator inor beldurtzera; baina kantu hartatik hartu du izen artistiko berria: «Eskarmentu pixka bat bildu dugu musikaren munduan, baina ez gara inor; gainera, Imanol Ubeda ez zitzaidan izen bereziki artistikoa iruditzen». Bide Ertzean taldeak aldi baterako etena hasi zuen 2016an. Talde hartako gitarra jotzaile eta kantaria da Imanol Ubeda (Tolosa, Gipuzkoa, 1973). Hark ez du etenik nahi, kantuak baitatozkio, eta etorri eran eman nahi. Izen berriarekin, izan musikal berritu bat. Edo zaharberritu bat bederen. Paco Loco musika ekoizle espainiar entzutetsuaren Puerto de Santa Mariako (Cadiz, Espainia) estudiora hainbat bidaia eginda argitu zitzaion bidea, jada argi zuen aldartea lagun. Eta Mugiro bila diskoa plazaratu zuen udaberri hasieran; bere betiko pop melodiak jantzi zakarragoz, bihurriagoz, indartsuagoz landuz.\nImanol Ubedaren azalberritze musikala da Don Inorrez. (Jon Urbe / Foku)\nMugiro baten bila abiatu zenuen Don Inorrez proiektu berria. Topatu duzu mugiro hori?\nMugiro hori animo egoera bat da, gauza fisiko bat baino gehiago da aldarte bat, eta izenburua bada horren adierazgarri edo erakusgarri. Bide Ertzean-ekin eten egin dugu gure martxa, baina nik tira egin nahi dut; ez dut geldirik egon nahi. Tira egin nahi dut aukera dudalako eta kantugintzan jarraitu nahi dudalako.\nEta bilaketa da kontzeptu inportantea…\nDisko guztiak dira bilaketa bat. Denok gabiltza hor, ahal duguna egiten; eta gauza batzuk oso-oso argi izan ditzakezu, baina beste gauza batzuk oso argi ere ez. Hemezortzi urtetan egon gara proiektu batean buru-belarri, eta orain nola berrasmatu, edo nola…\nBai, hori da. Agian azalberritzea hitz egokiagoa da berrasmatzea baino, zerbait asmatzen konplikatua baitago egun.\nZuzeneko batzuk eman dituzu dagoeneko. Aldarte hori jendearengana transmititu dela sentitu duzu?\nBeti izaten dut zalantza asko disko berri bat egin orduko, eta bi urte atzera eginda zalantza pilo bat neukan. Kasu honetan, diskotik abiatu ginen. Diskoa egin genuen, eta gero hasi ginen kontzertuetan pentsatzen. Nik zalantza asko nituen hasieran, baina gero konturatu naiz Bide Ertzean-en ondoren badagoela bizitza posiblerik. Kontzertuetatik atera dudan ondorio nagusietako bat da hori. Bide Ertzean-ez aparte posible da proiektu bat egitea, eta neure burua eroso sentitzea beste egitasmo batean, beste musikari batzuekin.\nHarreman baten amaieran bezala sentitu zenuen zeure burua?\nAntzeko zerbait da. Eta zalantzak nituen: nork nahiko ote zuen nirekin jo, nork nirekin talde batean parte hartu? Eta, bat-batean, bidean topo egin dut musikari handiekin. Fernando Neira baxu jotzailearekin, Ruben Caballero gitarra jotzailearekin, Karlos Aranzegi bateria jotzaile eta nire betiko kidearekin… Hor ikusi dut zuzenean ere azalberritu garela. Bost kontzertu egin ditugu, eta oso politak izan dira. Ondo joan dira; hori bai, iruditzen zait gure publikoa antzekoa izan dela. Alde horretatik, ez gara asko azalberritu. Baina jaso dudan feedbacka oso ona izan da, eta iruditzen zait jendeak ulertu duela gure apustua.\nElementu bat baino gehiago dauzka apustu horrek. Ironia, ukitu zirikatzailea, zerbait bihurriagoa ematea da mugiro berri honen gakoetako bat?\nBai, dudarik gabe. Nik uste dut azalberritze horretan ez naizela hutsetik abiatzen. Atzetik badut ibilbide bat; gainera, ibilbide luze hori talde batekin egin dut. Proiektu berri bat abiarazita, aldendu egin nahi nuen lehengotik, markatu nahi nuen distantzia bat. Bilaketa horretan ari nintzen Courtney Barnett entzun nuenean; hitz batzuk irakurri nituen, eta oso graziosoak eta deigarriak iruditu zitzaizkidan. Hura entzutean etorri zitzaidan gogora Jone Gorostarzuren Des egiten liburua; liburu horrek sekulako kolpeak dauzka, eta oso oharkabean pasatu da. Hor topatu nuen Bere txisteak poema, eta kantua egin nuen. Hori izan zen abiapuntua. Hor ikusi nuen bazegoela bide bat urratzeko. Saiatu nintzen tonu horri eusten, baina konturatu nintzen oso zaila egiten zitzaidala. “Segika ditut” kantuan badago parodia bat neure buruarena. Hor dira “Garai postmodernoan”, “Nekropolian”… baina zaila egiten zitzaidan tonuari eustea. Nik badut idazteko modu intimoago edo pertsonalago bat, eta hor daude “Gaur euripean”, “Udaberriko azken mugan”…\nBatetik, aurreko etapaz desmarkatzeko, baina, bestetik, garai postmoderno hauek eskatu dizute beste tonu hori?\nBai, garai hauekin badoala uste dut. Zehazki, herri honetan, orain badago eraldaketa garai bat; igual beste garai batean tonu honetan idaztea ez zen hain egokia izango, edo ez zen hain ondo ulertuko; mila kantu entzun, eta errespetuz har ditzakezu, baina beste gauza bat da ulertu edo ez. Kontestu berri honetan akaso egokiagoa da tonu hau.\n“Orain badago eraldaketa garai bat herri honetan; igual beste garai batean tonu honetan idaztea ez zen hain egokia izango, edo ez zen hain ondo ulertuko”\nEgoki edo ez, sare sozialetan joera ere izan da tonu hori…\nBai, eta horrek ere kutsatu nauela uste dut, nola edo hala.\nMusikara iristeko moduak aldatu zaizkizu garai postmodernootan?\nTeknologiekin, sarearekin, bestela iritsiko ez nintzen leku askotara iritsi naiz. Guztioi eragin digu musika kontsumitzeko beste modu bat dago, baina, era berean, zarata asko dagoela iruditzen zait… eta galbahe lana…\nGaizki dago nik esatea kazetaria naizenez gero, baina, niretzat, kazetaritza da galbahea. Nik kazetari erreferentzia batzuk ditut, aldizkari batzuk, irrati batzuk, atzerrikoak nahiz bertakoak… Niretzat, horiek dira filtroak. Atzo enteratu nintzen, adibidez, The Jayhawksek disko berria atera behar duela. Abesti berri bat entzun, eta txoratu egin nintzen; igual entzun nuen hamar aldiz jarraian. Eta, begira, abesti hori da taldea zuzenean jotzen, bi gitarra akustiko, piano bat, eta harmonia batzuk zoragarriak. Horiek dira grabazio modu antigoalekoak, eta horiek ere zoragarriak dira.\nOrain teknologia gehiegi?\nEdozer gauza egin dezakezu musikan, baina oinarrian beti dago kantua, zerbait intangiblea, eta kantuak funtzionatzen du edo ez, eta hori oinarri-oinarrizkoa da. Gero, apaingarriak ez dira hain inportanteak. Garai postmodernook erraztu dituzte gauza asko, eta ekarriko dituzte gauza oso bereziak ziur aski, eta, ondo erabiliz gero, oso aberasgarriak izan daitezke tresna horiek.\nGarai postmoderno hauetan sortzailea don inorrez bat da?\nBai, gero eta gehiago. Sortzailearen inguruan beti egon da industria bat, sektore bat antolatuta, eta, kontuz, iruditzen zait beharrezkoa dela, baina beti izan da sortzailearen bueltan eraiki izan den piramide bat. Eta, orain, diskogintza erori den garai honetan, finantza krisiak ekarri du prekaritatea, eta zer esanik ez musikaren sektorera. Gaur egun, balentria bat iruditzen zait disko bat grabatu, defendatu eta plazaratzea. Ez dut ezkorra izan nahi, baina…\nHain zuzen ere, horrek guztiak badakar bide berriak esploratzea ere, eta zuek Lizarbakar zigilu propioa sortu duzue diskoa ateratzeko.\nBai, eta hori ere inportantea da, eta aberasgarria da, baina prekaritatearen kontuak asko kezkatzen nau, eta sortzaile askoren ahotan dabil, berdin idazle, antzerkigile… baina berdin tabernariak, beste sektoreak… Iruditzen zait jendeak, erakundeek, kulturan gabiltzanok kariñoz begiratzen gaituztela, baina besteak bezalaxe tratatzen gaituzte.\n“Diskogintza erori den garai honetan, finantza krisiak ekarri du prekaritatea. Gaur egun, balentria bat iruditzen zait disko bat plazaratzea”\nBeti zailtasunak izan dituzue musikariak biltzeko eta elkartzeko.\nBai, zaila da hori oso, kasuistikak oso desberdinak baitira. Nik beste ogibide bat dut, kazetaria naiz. Kasualitatez, nire ogibidean ere eroso sentitzen naiz, eta ez nuke nahi musika ere ogibide gisa sentitu. Zenbait musikari haserretu izan zaizkit hau esan izan dudanean. Musikarako apustu hori egiten duen jendea beti iruditu zait miresgarria. Ofizio ederragorik ez zait okurritzen, baina oso zaila ikusten dut… Gazte musikariei entzun izan diet: «Nik musikari izan nahi dut», eta burura etorri ohi zaidana da: «Animo!».\nSoinu estetikaren aldaketa bat ere egin duzu lan berrian, pop zakarrago baterantz, 90eko indie horren oihartzunak hartuz. Baina, funtsean, beti ageri da kantua, pop kantua, bai Bide Ertzean-en, eta are, baita Deabruak Teilatuetan-en ere…\nDeabruak-en bazeuden hardcore kutsuko abestiak; garai hartan Fugazi eta abarrak entzuten genituen, baina bazeuden pop abestiak ere, eta neurri batean oso melodikoa zen Deabruak. Egun, zuzenekoetan egiten dugu “Gaur euria egin du”-ren moldaketa bat. Melodiarako joera hori fabrikatik datorren marka da nolabait. Gustatuko litzaidake nire musika paleta horretan beste erregistro batzuk topatzea, baina… Tira, popa oso marko zabala da, eta adar askotatik edan dugu.\nEta Bide Ertzean? Noiz arte etena?\nAnaiak [Joni Ubeda, taldeko baxu jotzailea] bigarren umea izan zuenean etorri zen etena. Hori izan zen taldearen martxa eteteko arrazoi nagusia. Beraz, txikiak koxkortzen direnean libreago ibiliko den esperantza dugu. Urte batzuk joango dira oraindik. Etena, noiz arte? Ba, ez dakigu, baina badugu berriro noizbait elkartzeko gogoa Jonik, Joserra Senperenak [teklatuak], Karlosek [Aranzegi, bateria] eta laurok. Fran Iturbe [gitarra] AEBetan bizi denetik, zailagoa dugu haren parte hartzea. Denbora kontua da.\nBide Ertzean eta Labrit, 18 urte geroago\nETIKETAK:Bide ErtzeanDeabruak TeilatuetanDon InorrezFernando NeiraFran IturbeImanoll UbedaJone GorostarzuJoni UbedaJose Luis OtamendiJoserra SenperenaKarlos LizanasoroRuben Caballero


Musakolako igerilekuak itxita egongo dira momentuz haizetearen ondorioz | Mondraberri Arrasateko Ataria\nHasiera Albisteak Musakolako igerilekuak itxita egongo dira momentuz haizetearen ondorioz\nHaizeak gogor jo du bart Arrasaten. Alerta laranja ezarria zegoen gaur goizeko 06:00ak bitarte haizeteengatik eta gaur, urriak 21, alerta horian dago Gipuzkoa osoa. ‘Barbara’ denboraleak ondorio ugari utzi ditu Arrasaten, ondorioz, Udaltzaingoak eta suhiltzaileek 12 irteera burutu behar izan dituzte seinale eta zuhaitzen erorketen, autobus-geltokien eta edukiontzien kalteen, bestelako ezbeharren, … ondorioz. Foru Aldunditik azaldu dutenez “udalerriei erreparatuz gero, Irun 15 irteerekin eta Arrasate 12rekin izan dira herririk kaltetuenak”.\nMusakolako kiroldegiko igerilekuak itxita egongo dira gaur, urriak 21, igerilekuko kristaleran haizeak eragindako kalteen ondorioz. Une honetan Udala aztertzen ari da bertako segurtasun-egoera, beharrezkoak diren neurriak hartu eta ahalik eta lasterren baldintza egokietan zabaltzeko.\nGehien errepikatu diren ezbeharrak zuhaitzen, trafiko-seinaleen eta edukiontzien erortzeak izan dira. Udaltzaingoak eta lorazaintzako langileek lehen ordutik eroritako zuhaitzak kentzen dihardute. Bestetik kaltetutako trafiko seinaleen zerrenda ari dira egiten udaltzainak, ahalik eta lasterren berrezartzeko.\nHorrez gain, ugariak izan dira haizeak mugitu edo irauli dituen edukiontziak. Horiek lehengoratzeko lanean dihardu Udalak Debagoienako Mankomunitatearekin elkarlanean. Telefoniaren zutoin ugari ere bota ditu haizeak eta autobus-markesina ugaritan ere kalteak egon dira, esaterako Santa Teresakoan. Udala “ezbehar oro aztertu, bideratu, konponbidea ezarri eta zerbitzu oro ahalik eta lasterren berrezartzeko lanean ari da”.


Abel Enbeita –\nBertsolaritzaren munduan izandako nondik norako batzuk idatz ahal nitzakeen esan zidatenean, hustasun bat sumatu nuen nire baitan. Zer konta nezake bertsozaleek ez dakitenik? Baina barneko inurritegiari buelta eman eta idazteari ekin diot.\nBertsolaritzako nire ibilbideak bi ardatz ezberdin izan ditu: bat, oholtza gaineko jarduna; eta bestea, bertso eskola eta ikastetxeetakoa.\nOholtza gaineko jardunean gai-jartzaile gisa hasi nintzen, eta bat-bateko jauzia modu xelebrean iritsi zitzaidan. Orominoko Bakixa auzoan ginen eta ni, gai-jartzaile. Saioa bukatzerakoan, entzuleen artetik “euk bota eik bat”, oihukatu zuten. Eta ezustea irentsi baino lehen, kantuan aritutako batek (Jon anaia bera) “entzun dok ezta”?, aldamenetik. Oholek ere oin azpitik ihes egiten zidatela iruditu zitzaidan, baina gelditu gabe bukatu nuen oholtzako nire lehen bertsoa. 18 urte nituen.\nGero, herriz herriko ibilbidean, badira data edo urte berezi batzuk: 1967a, 1969a eta 1987a hain zuzen.\nLehen urtean, 1967an, bi gertakari bitxi bizitzea suertatu zitzaidan. Bat Durangaldeko Izurtza herri zoragarrian, eta bigarrena, Gernikan.\nIzurtzan, X. Amuritza, A. Muniategi eta ni neu, A. Enbeita, ginen bertsotan. Giro berezia sumatzen zen inguruan, tentsio ukitu bat. Izan ere, herriko agintariak eta herriko dantzariak talka eginda zeuden. Dantzariek Taldearena zen “estandarte” edo ikurrinarekin dantzan egin nahi, eta agintariek, Espainiako bandera erabili behar zutela. Azkenean dantzariek, apaizaren baimenagaz, elizan eta beren ikurrarekin dantzatu zuten, eta zelaian dantzatzeari, uko. Ondoren zetorren gure saioa, eta bertsolaria herriaren bozgorailua dela esaten denez, gertatutako arazoari lotuta ekin genion geure ekinari. Aguazila, ordea, itxuraz gustura ez eta, bere makilarekin bozgorailuari kolpeka hasi zitzaigun, “Nahikoa da, behera hortik”, oihukatuz. Iskanbila latza sortu zen agintari eta herritarren artean, eta halaxe bukatu zen gure egun hartako jarduna. Gerora, 25. urteurrena ospatu genuen, berriz hirurok, toki berean.\nBigarrenak, ordea, ondorio latzagoak ekarri zizkidan. Gernikako Lurgorri auzoan izan genuen saioa eta gorabeherarik gabe bukatu genuen geure egitekoa. Baina egun batzuetara, herriko aguazil eta postaria zena etorri zitzaidan bere Vespa motorrean, eta paper bat luzatu: “25.000 pts. de multa por atentar contra la unidad de la patria e injurias al jefe del Estado”. Halaxe zioen agiriak. Ezagutu ahal izan genuen salatzailea, baina 30 egunez Basauriko kartzela berria ezagutzeko abagunea izan nuen.\n1969an, oholtza gaineko nire bidea zeharo aldatuko zuen jauzia eman nuen. Hala, Muxika, guztiz euskalduna eta bertsozalea zen herri batetik, erdaldun hutsa eta bertsoa zer zen ere ez zekien Abornikano herrira aldatu nuen nire bizitza, Bizkaitik Arabara. Horrela, Bizkaian, plazan kantatzea “Gobernadoreak” debekatu bazidan, aldaketa honek bigarren hesi bat jarri zidan, hala nire euskararekiko zein bertsolaritzarekiko nuen harremana, zeharo murriztuz.\nTxapelketako ibilbidean ere badut bitxikeria xelebre bat: enpatea. Mungian, Bizkaiko Txapelketaren kanporaketan, epaileek Jon Lopategi eta Abel Enbeita puntu berdinetan zirela eta enpatea hausteko bertso bana kantarazi ziguten. Lopategik egin zuen aurrera eta, urte hartan, bere Bizkaiko lehen txapela jantzi. Baina hori gutxi ez eta, hurrengo urtean, Lekeitioko azkenaurreko saioan, Abel Muniategi eta Abel Enbeita omen ginen enpate. Nola biok ginen Abel, hiruna bertsotarako gaia jarri ziguten: Kain eta Abel. Saio hori ere bukatu genuen eta, hara non, berriz ere enpate. Halaxe geratu zen, biok berdinduta. Muniategik eta biok maiz gogoratzen dugu gure “enpate”tasuna, biok urte berean jaioak (1942), biok apaizgintzan izanak, biok bertsolari eta biok “enpate”.\nXalbadorren heriotza eguna ere oso gogoan dudan eguna da. Aita, ama eta emaztearekin izan nintzan Urepelen, kantatu ere aitak eta biok kantatu genuen. Egun latza suertatu zitzaigun, batez ere aitari, lagun mina baitzuen.\nBada beste pasarte bat, eta aipatu nahi nuke. Hernandorena jaunari bururatu zitzaion Bizkai, Gipuzkoa, Nafarroa eta Iparraldetik bina bertsolari aukeratu eta sariketa bat burutu behar zela. Bururatu eta burutu. Leitza, Bergara eta Gernika aukeratu saioetarako geltoki eta, I. Lazkano eta J.L. Gorrotxategi Gipuzkoatik, Arozamena eta Madariaga Nafarroatik, Xanpun eta Mattin Iparraldetik eta J. Azpilaga eta Abel Enbeita Bizkaitik, eta esperientzia berri bat bizi izan genuen\n1987a oholtza gaineko nire ibilbidearen helmuga gertatu zen. Urte horretan emaztea hil zitzaidan eta bertso kantua etetea erabaki nuen. Dena bat-batean utzi ez banuen ere, ez nuen ez indarrik ezta gogorik, bera baitzen martxan jartzen ninduen motorra.\nBaina, dena ez iluna mundu honetan. Niretzat Arabako bertso eskolen sorreran parte hartu eta ezagutu dudan jende zoragarri guzti horrekin nire jarduna partekatzea, harro sentitzeko moduko arrazoia da. Eta nola ez, gaurko Arabako Bertsolari Txapelketan, oholtza gainean eta bat-batean 40 bertsolari ikustea. Baita ikastetxez ikastetxe aurkitu ditudan hala ikasle, nola irakasle. Guzti hori urrez ordaintzerik ez dago.\nOholtza gainean kantukide izateko ohorea izan dudan bertsolari andana ere hor dago. Joanak: Basarri, Uztapide, Xalbador, Lasarte, B. Enbeita, Pujana, Ibarzabal, Agirre, Xanpun, Mattin, Azpilaga, Mugartegi… Nire garaikoak: Lazkano, Gorrotxategi, Mendizabal, Telleria, Peñagarikano, Murua, Muniategi, Mañukorta, Amuritza, Lopategi, Sardui anaiak, Ajuria, nire anai Moises eta Jon, Egaña, Sebastian… Eta gaurko Oihana Perea, Rikardo, Juanjo, Bizkar, R. Santxez, Viñaspre, Manex Agirre, Zigor Enbeita eta abar luzea… benetan ohorea.\nHor gelditzen dira, baita, Euskal Herrian zehar bertsoz agurtutako 225 plazatik gora ere. Altxor gisa dauzkat apuntatuta eta gordeta.\nDenetarik izan dut nire bertsolari izan nahi eta iritsi ezinean egindako ibilbidean, baina azkenean, eta horrekin gelditzen naiz, “Bertsoak entzunez gozatzen ikasi dut”.\nTags: Abel Enbeita bertsolaritzaren historia enbeita historia


Izozmendi - Wikipedia, entziklopedia askea.\nIzozmendi bat, uraren gainean eta azpian dagoen eremua ikusten delarik\nIzozmendia edo iceberga ur gezaren izotzezko masa handi bat da, itsasoko uretan flotatzen dagoena. Glaziar baten ertza hautsi eta uretara erortzen denean sortzen dira izozmendiak.\nUr aratzezko izotzaren dentsitatea 920 kg/m³ inguru izanik eta itsasoko ur gaziarena 1 025 kg/m³, izozmendi baten bolumenaren %90a ur azpian dago. Oso zaila da izozmendi baten ur azpiko zatiak zer itxura duen ur gaineko zatia bakarrik ikusita.\nIzotz masa gogor-gogorra izan daiteke eta luze iraun. Horregatik, aise kaltetu ditzake ontzien metalezko oskolak. Izozmendi batengatik hondoratutako ontzi ezagunena Titanic izan zen, 1912ko apirilaren 14an 2.500 hildako eragin zituena.\nIzozmendiak tamainaren eta itxuraren arabera sailkatzen dira. Honako hau International Ice Patrol delakoak erabilitakoa da.\nIzendapena Ur gaineko\nApurra (growler) < 1 m < 20 m² < 5 m < 120 t\nZatia (bergy bit) 1 m - 5 m 20 - 300 m² 5 - 15 m 120 t - 5400 t\nTxikia (small) 5 m - 15 m > 300 mm² 15 - 60 m 5400 t - 180 kt\nTartekoa (medium) 15 m - 45 m 60 - 120 m 180 kt - 2 Mt\nHandia (large) 45 m - 75 m 120 - 200 m > 2 Mt\nOso handia (very large) > 75 m > 200 m\nApurra (Glowler): altuera metro 1 baino gutxiago eta 5 luzera-metro baino gutxiago\nZatia (Bergy Bit): altuera 1 eta 4 metro bitartean eta luzeera 5 eta 14 metro bitartean\nTxikia (Small):altuera 5 eta 15metro bitartean eta luzeera 14 eta 60 metro bitartean\nTartekoa (Medium):altuera 16 eta 45 metro bitartean eta luzeera 61 eta 122 metro bitartean\nHandia (Large): altuera 46 eta 75 metro bitartean eta luzeera 123 eta 213 metro bitartean\nOso handia (Very Large):altuera 75 metro baino gehiago eta luzeera 213 metro baino gehiago\nBi izozmendi, bat arkuduna\nIzozmendi multzoa Groenlandian\nIzozmendi eder bati buruzko artikulua Sustatu.com gunean (eta hemen argazkia bera)\n(Ingelesez) International Ice Patrol\n(Ingelesez) National Ice Center\nBNF: 119773104 (data)\nOrriaren azken aldaketa: 27 otsaila 2021, 23:42.


FIFA World Cup Qatar: 10 hotel berri zirraragarrienetakoak\nHasiera » Azken albisteak » Nazioarteko Azken Albisteak » Qatar Azken Albisteak » FIFA World Cup Qatar: 10 hotel berri zirraragarrienetakoak\nGobernuko berriak • ostalaritza • Hotelak eta estazioak • Luxuzko Albisteak • Berriak • Qatar Azken Albisteak • Kirolak\nGaur, Qatar 2022ko FIFA Munduko Koparako urtebeteko atzerako kontaketa da. Qatar Turismoak 10 hotel eta erakargarri berri ikusgarri erakusten ditu hasiera baino lehen irekiko diren.\nCOVID-ek dibertsioa kenduko al du datorren FIFA Munduko Kopan?\nQatar Turismoak abiadura osoz doa aurrera 100 hotel eta apartamentu baino gehiago ikusle eta kirolariak hartzeko prest.\nEskariari erantzuteko Qatarrek eskuragarri dauden ostatu aukera guztiak erabili nahi ditu. 2022an zaleentzako aukera berritzaileak izango dira basamortuan kanpatzea eta aldi baterako amarratuta dagoen gurutzontzi batean geratzea, Dohako hiriko paisaiaren ikuspegi zoragarriak dituena.\nQatarrek 130,000 gela erabilgarri izango ditu 28 eguneko txapelketan espero diren milioi bat zale gehiagorentzat.\nQatar prest dago milioi bat zale baino gehiagori ongietorria emateko txapelketak irauten duen bitartean.\nBerthold Trenkel Qatar Turismoko zuzendari nagusiak esan zuen: "Futbol zaleek ostatu aukera paregabea izango dute aukeran. Bidaiariek Qatar eta Ekialde Hurbileko ostalaritzaren onena ezagutzea eta itzultzeko gogoa eragingo dien esperientzia ahaztezin bat izatea nahi dugu. Futbola ikusteaz gain, zale guztiak Qatarren erakargarritasunak ikertzera animatzen ditugu, bertako sukaldaritza dastatzera, gure museo enblematikoetara arakatzera, dunen jokatze zirraragarritik bainuetxean edo hondartzan erlaxatzeraino, guztientzako dago zerbait”.\nHotel eta erakargarri berri zirraragarrienetako 10 hauek dira:\nizena kokapena buruz\n1 Qetaifan uhartea Ipar Lusail hiritik gertu Qatarren lehen "Entertainment Island" gisa izendatuta, garapenak luxuzko estazio bat, punta-puntako ur-parkea, hondartza kluba, txikizkako merkataritza eta erabilera mistoko dorreak izango ditu. Uhartea Lusail estadiotik gertu egongo da, non FIFA World Cup 2022™ txapelketako finalak jokatuko diren.\n2 Katara Dorreak Lusail Marina Barrutia Bost izarreko hotela hartzen du, Lusaileko dorre ikonikoak Qatarren zigilu nazionalaren itzulpen arkitektonikoa dira, zimitarra ezpata tradizionalak irudikatzen dituztenak. Eraikinak Fairmont eta Raffles markak ere estreinatuko ditu Qatarren.\n3 Vendome lusail Place Vendôme Qatarko Lusail hirian irekiko da eta txikizkako merkataritza, aisialdia eta entretenimendua bilduko ditu. Garapenak bost izarreko bi hotel hartuko ditu (Le Royal Méridien eta Palais Vendôme, Luxury Collection Hotela), zerbitzu zerbitzuetako apartamentuak (Le Royal Méridien Residences), 560 saltoki desberdinetaraino eta kafetegi eta jatetxez inguratutako plaza ireki eder bat.\n4 Rosewood Doha erdialdea Qatarko koral arrezifeetan inspiratutako bi dorre harrigarritan kokatuta, Rosewood Doha eta Rosewood Residence Doha luxuzko hotel, spa eta punta-puntako fitness zentro batek osatuko dute.\n5 Aljaber Dorre Bikiak Lusail Marina Barrutia Aljaber Dorre Bikietako bat Marina Barrutiko 22 solairuko hotela izango da, apartamentuak, errege suiteak eta Arabiar Golkoari begirako teilatuko igerilekua eta jatetxea eskainiko dituena.\n6 Pullman Doha West Bay Dohako auzorik nabarmenenean kokatuta dago, bost izarrekoa Pullman Doha West Bay hotela dorre moderno harrigarri batean kokatuko da.\n7 Dream Doha Doha Dream Hotel Group-en Golkoko enblematikoen jabetza izango denez, 266 gelako jabetza harrigarriak zortzi jangela eta gaueko agertoki ezberdin izango ditu, 35 etxebizitza-apartamentu eta igerileku oparoa; guztiak konbinatuz segmentu-definitzen duen ostalaritza-esperientzia sortzeko.\n8 San Regis Marsa Arabia uhartea Perla-Qatar Ekialdeko kulturaren ondare aberatsa ospatzen, St. Regis Marsa Arabia uharteak, Pearl-Qatar, aparteko oasi bat eskainiko du, Qatarren edozein garapenetatik bereizten duen kokapen bakar batekin.\n9 NI Doha Doha Hotelak 235 gelako giltzak, MICE instalazioak, igerileku mugagabea eta jangela aukera ugari izango ditu.\n10 Mendebaldeko Ibilaldia Al Waab Erabilera mistoko garapen paregabea Dohako auzorik ezagunenaren bihotzean, lau izarreko hotel, zinema eta hipermerkatu batekin, kafetegi eta denda ugarirekin.\nQatar Numbeo-k etengabe sailkatzen du krimenaren eta segurtasun orokorraren munduko herrialde seguruen gisa. Qatarren batez besteko tenperatura azaroan eta abenduan 18-24 °C-koa da, zale eta jokalarientzat ezin hobea.\nEspainiako ardoak: Dastatu orain aldea Urtarrilaren 15, 2022\nHawaii, Alaska, AEBetako Mendebaldeko Kosta Tsunamiaren Aholkuaren menpe, Tongako sumendiaren erupzioaren ostean Urtarrilaren 15, 2022\nTxertatu gabeko langile guztiak debekatuta daude orain Singapurreko lantokietara Urtarrilaren 15, 2022\nNorvegia Berria/EBra AEBetara hegaldiak Norse Atlantic Airways-en Urtarrilaren 15, 2022\nHirugarren gurutzaldi-lineak portu hitzarmen berria sinatzen du Hawaiirekin Urtarrilaren 15, 2022\nOpioideen erabileraren nahastearen saiakuntza kliniko berria Urtarrilaren 15, 2022\n6rako osasun-teknologien 2022 joera nagusiak Urtarrilaren 15, 2022\nCOVID-en murrizketek orain nola eragiten dieten umeei Urtarrilaren 15, 2022\nCOVID-19 haurdunaldiaren emaitzei buruzko ikerketa berria Urtarrilaren 15, 2022\nIkerketa berriek erakusten dute landatik hirirako migrazioak obesitatea ekar dezakeela Urtarrilaren 15, 2022\nIkerketa berriek bularreko minbiziaren heriotzak areagotu egin dira Urtarrilaren 15, 2022\nIndiako bidaien joerak industriako eragile nagusiek ikusita Urtarrilaren 15, 2022\nHong Kong-ek 150 herrialdetako garraio-bidaiariak debekatzen ditu orain Urtarrilaren 15, 2022\nEBk dio bere arauek ez dituztela hegazkin konpainiak hegaldi "mamuak" egitera behartzen Urtarrilaren 14, 2022\nHerbehereek COVID-19ren murrizketak arindu egiten dituzte infekzio berriak gora egin duten arren Urtarrilaren 14, 2022\nIndiako Tour Operadoreek laguntza eskatzen dute orain krisi finantzarioarekin Urtarrilaren 14, 2022\nIndiako supersreader ekitaldiak 3,000,000 pertsona biltzen ditu COVID-19 gorakada berria izan arren Urtarrilaren 14, 2022\nChisinauko hegaldi berriak Budapesteko aireportutik Wizz Air-en Urtarrilaren 14, 2022\nAEBetako erakargarritasun turistikoak aparkalekurik garestienak dituztenak Urtarrilaren 14, 2022\nHerrialde pobreek NBEk eskaintzen dituen doako COVID-19 txertoak baztertzen dituzte Urtarrilaren 14, 2022\nSuper Bowlerako bidea orain Fritosekin beteta Urtarrilaren 14, 2022\nGauza on gisa etiketatuta dauden COVID-en heriotza kopuru egonkorra Urtarrilaren 14, 2022\nN95 maskarak COVID-en aurka babesteko iradokizun berria dira Urtarrilaren 14, 2022\nTxosten berriak 100,000an 2022 kanabis-lan berri aurreikusten ditu Urtarrilaren 14, 2022\nTerapia berriak Alzheimer gaixotasunaren progresioa atzeratu dezake Urtarrilaren 14, 2022\nNASAk Errusiako Cosmonauts Spacewalk-en zuzeneko estaldura aurkezten du Urtarrilaren 14, 2022\nCOVID-19arekin lotutako iruzurre, xahuketa eta gehiegikeriari buruzko Liburu Zuri berria Urtarrilaren 14, 2022\nAEBetako Auzitegi Gorenak osasun-langileen txertoen agindua onartzen du Urtarrilaren 14, 2022\nZure ezkontza haitzetan egon daitekeen seinale Urtarrilaren 14, 2022\nGaruneko zelulen kaltea handiagoa da COVID-19 gaixoetan Alzheimer gaixoetan baino Urtarrilaren 14, 2022\nDementzia dutenentzako itxaropen berria Urtarrilaren 14, 2022\nSandals Fundazioa: Bahametan Diferentzia Handia eginez Urtarrilaren 14, 2022\nDeltako zuzendari nagusia: 8,000 aire konpainiako langilek positiboa izan zuten COVID-19rako Urtarrilaren 14, 2022\nNorwegian Cruise Line-k Norwegian Viva berria aurkeztu du Urtarrilaren 14, 2022\nKaribeko turismoak errebotearen itxaropena izaten jarraitzen du Omicronen arazo berria izan arren Urtarrilaren 14, 2022\nSingapurreko hegaldien erreserbak gora egin zuen VTLen amaiera gaindituz Urtarrilaren 13, 2022\nPrincess Cruises-ek berriro erruduntzat jo du petrolio kutsadura auzian Urtarrilaren 13, 2022\nFAAk 5G arriskuak areagotzen ditu "probatu gabeko altimetroak dituzten hegazkinentzat" Urtarrilaren 13, 2022\nErreginak Andrew printzeari titulu militar guztiak kendu zizkion sexu eskandaluaren ondorioz Urtarrilaren 13, 2022\nFrantziak bidaia-arau berriak ezartzen ditu britainiar bisitarientzat Urtarrilaren 13, 2022


2020ko urtarrilaren 29a, asteazkena | Ordua Euskal Herrian 14:48:15\n"Ikasitako mugak". Striknina\nStriknika Lemoako taldeak bere bigarren diskoa kaleratu du. Rosebud (2013) lehen diskoarekin erakutsi zuen bidetik osatu du, baina nabarmena da bere doinua findu, trinkotu eta sendotu egin duela, urrats bat aurrera eman duela, bere izaerari eutsita, betiere. Grabazio saioak egiten hasi aurretik, taldekideek kantak lantzeko bere denbora erabili dutela antzeman daiteke, melodiak sortzeko, erritmoak zehazteko, eta moldaketak egiteko, xehetasun guztiei arretaz erreparatuz.\nHori bai, batere indarrik, kemenik, bizitasunik eta abiadurarik galdu gabe, aurreko diskoa kontuan izanik. Striknina taldean hiru kide bakarrik aritzen dira, baina sekulako iskanbila egiten segitzen dute, batere gupidarik gabe. Punk rock eta hardcore melodiko kutsuko kantak jotzen dituzte, mozketak eta erritmo aldaketak egiten, astunxeagoak diren pasarte batzuekin tartekatzen, eta oro har giro gazi-gozo bat antzeman daiteke kantetan.\nTxantxarik gabe aritzen dira, gordin, bai beren musika tresnak jotzen, bai beren mezuetan: “Lehia honen puntu txiki bat zara ta besteak ere; zeure bidea galtzean datza bizi-irautea, galtzea bizi-irautea da” (Irautea), “Azalezina ulerkor egiten zaigu zientziatik kanpo; agian zuri beltzez ikusten duguna grisez beterik dago” (Zientziatik kanpo), “Beherantz begira eta burdinezko zaldiaren makineriaren parte naizela, pertsona guztiak, sentimen guztiak, arrain memoriaz kondenatuak, egunerokotasunak behartzen digun bizimodua akatu!” (Metropolis), “Zer da errua gezur honetan?” (Beste 1 +), “Hanka bakarra aurrera egitean bestea bakarrik sentitzen da ta konpetentzia burugabekoan atzean dagoena atzekoa izaten da” (Ikasitako mugak), “Porrotan irakatsiak gara, bizi behar baimenaren menpean” (Ein).\nGago (baxua eta ahotsa), Unax (bateria) eta Mikel (gitarra) dira taldekideak, eta 2006an sortu zuten Striknina. Bigarren lana kaleratu ondoren, hainbat emanaldi egin dituzte, besteak beste, Basaurin, Leioan, Sopelan, Barakaldon eta Arrigorriagan, eta gehiago ere egitea nahiko dute beren zaleek. Izan ere, jendaurreko saioetan zuzen eta ederki asko senti eta bizi daiteke Striknina taldeak egiten duen soinu zurrunbiloa.\nPentsio erreformaren kontrako maratoia abiatu dute Hendaiatik\nUrtarrilak 30-eko greba orokorrerantz Euskal Herrian


Etorkinari euskarak aukerak zabaldu — Eibar.ORG | Eibarko peoria\nHemen zaude: Hasiera / Blogak / Markos Zapiain / Etorkinari euskarak aukerak zabaldu\nEtorkinari euskarak aukerak zabaldu\nmzap 2006/11/03 19:00\nHego Euskal Herrian espainola ia berez ikasten da. Bestalde, Hego Euskal Herrira datozen etorkinen %65 Latinoamerikatik datoz, badakite espainolez.\nHala ere, ikasle horiek ia beti A ereduan eskolatzen dituzte.\nAlde batetik, errukiz mozorroturiko gurasokeria ergel batek bultzatuta: ume gizajoa, ez al du ba aski arazo orain gainera euskaraz ikasten hasi behar izateko, ikas dezala hizkuntza gorenean, denok ulertzen duguna, telebistan eta zineman nagusi dena.\nBestetik, badira zenbait irakasle etorkinen interesa eta etorkizuna bost axola zaiena baina aurreiritzi ideologikoengatik euskara zokoratu dutenak. Bertoko guraso eta umeek euskal irakaskuntzaren alde gero eta nabarmenago egiten dutenez, lanpostua kolokan ikusi eta etorkinak salbabide bilakarazi nahi dituzte: “Estos para mí y no me quedo sin horas.”\nEtorkinei ordea egia osoa zor diegu. Eta egia bada ere Euskal Herrian ez dela zaila euskara barik bizitzea, lan aukera zabalagoa izango dute euskaraz jakinik, erosoago biziko dira Hegoaldeko bi hizkuntzen jabe izanik, telebistako programa batzuekin barre egin ahalko dute eta bertsolariei ulertu, noizbait lehendakari izango balira euskaraz ikasteko lana aurreraturik leukakete.\nIzan ere, makina bat lagun ikusi dugu gorriak errezatzen, bere garaian eskolaren bidez modu natural samarrean euskaraz ikasi ez eta gerora helduaroan ahaleginak eta bi egin behar izateagatik, hainbat zereginetarako euskara behar dutela eta.\nHego Euskal Herriko ikasle gehienek euskaraz ikasten dutelarik, etorkinari euskal gizartean txukun txertatzeko baliabideak lapurtu egiten dizkiogu eskolako euskara ukatuz. Kulturartekotasuna baitugu helburu, integrazioa, eta ez asimilazioa, baina ezta marjinazioa edo ghettizazioa ere. Eta euskara ukatuz marjinazioa eta ghettizazioa ari zara sustatzen.


Tomate ekologikoak Kurtzioko antzerkiolan - - Hiruka.eus\nTomate ekologikoak Kurtzioko antzerkiolan\nJon Urraza 2015-06-25 11:07\nKurtzioko oholtzan, ikasturtean zehar landutakoa, hurbildutako ikuslego zabalari erakusteko aukera izan genuen elkarlanean sortutako antzezlanaren bidez. Uta Hagenek esaten zuen, tomate eder bat nekazaritza ekologikoaren bidez landatu eta hazteko behar den lana, zaintza eta denbora bera, sartu beharko lukeela aktore batek papera ondo prestatzeko. Baina larregitan ikusi izan ditut, antzerkigintza, memorizatu, ozenki hitz egin eta ikusleei bizkarra ez ematera mugatzen duten irakasleak; zuzendaritza zuzenketa bihurtuz, sormena, irudimena, askatasuna eta kaltegarriagoa oraindik gozamena ere erabat baztertuz.\nBeste batzuk aldiz, ikasleekin (ume zein heldu) nekazaritza ekologikoa egiten saiatzen gara, nik ikasle/aktoreak pertsona inteligenteak bezala tratatzen ditut eta nire helburua da ikasleek, prozesuan lehenengo eta taula gainean gero, disfrutatzea. Eurekin batera hutsetik abiatzen dudan sortze prozesu berri bakoitzean, aktoreen zuzendaritza eta sorkuntza uztartzen ditut, aktoreengan sormena bultzatuz, eta euren sormenaz baliatuz ere, bilatzen dudan interpretazio mota lortzen saiatzeko asmoz. Aktore lana interprete hutsa izatetik haratago doan sorkuntza artistikoa dela sinesten dudalako.\nEta aurreko ostiralean Kurtzion, sei tomate bikain taularatu zirela uste dut benetan, jateko unerik onenean, ez gordinegi ezta larregi entseatzeagatik freskotasuna galduta ere, taula gainean gozamen ederra hartu zuten sei tomate heldu eta zaporez beteak: Izaro, Jon, Lizar, Maitane, Nerea eta Oier, mila esker neuregan ezarritako konfiantzagatik eta zuen konpromesu, lan, irudimen, umore, sentsibilitate, sormen, zintzotasun, gogo eta izaeragatik.\nHiruka 20. paperezkoa 2015-06-10


Udaletxearen aurretiko bista\nBadirudi 1552a amaitzear zegoela, Errenteriako udaleko kideek udaletxe bat izateko nahia adierazi zutela, baina XVII. mendearen hasiera arte itxaron behar izan zuten, 1603ra arte hain zuzen ere, agintariek enkante publikoa antolatuz udaletxearen eraikuntza-lanak esleitu zituztenean. Eraikinaren planoen traza Herreraren ikasle prestua zen Miguel de Aramburu arkitekto eta fraile frantziskotarraren esku uztea erabaki zen. Harrobi-lanak Juan de Goiburu eta Martin de Ondartzaren ardurapean egon ziren, errementaritza Jacobo de Arambilleteren kargu eta zurgintza Martín de Gurmendi maisuaren esku.\nHarginei garitan eta haritzetan ordaintzera ere iritsi zen Udalaren pobreziari, azken orduan, eraikinaren trazan nahiz apaindurazko xehetasun batzuetan sartzea komenigarri iritzi zioten aldaketa batzuetatik sortutako zailtasunak gehitu zaitzaizikion. Arazoak pilatu arren, 1607an Probintziako Batzar Nagusiak Martín de Leizaolak eta Nicolás de Gararzak 30.407 errealetan balioztatutako eraikinean egin ziren.\nItxuraz Gipuzkoako udaletxe bikainenetakoa zenak kalte larriak izan zituen laster, 1639an frantses gudarosteek Condé printzearen agindupean Hiribildua erre zutenean. Harrapaketa eta txikizio izugarrien ondorioz Errenteria berri bat eraikitzea pentsatu zen Basanoagako barrutian, Pasaiako portuko ubidearen parean, estrategikoki berez leku aproposagoa. Erregeak proiektua onetsi zuen eta 1643an marraztuta geratu zen Hiribildu berrian bizilekua hartzen zuten errenteriarrei pribilegio batzuk ere agindu zizkien.\nBaina Donostiak udal berriaren sorrerari aurka egin zion, Pasaiako portuaren gain zituen eskubideak arriskuan jar zitzakeen eta. Proiektua bertan behera utzirik, Errenteriak buru belarri ekin behar izan zion berreraikitzeari. Udaletxea berriztatu zen eta lanak 1666ra arte luzatu ziren, urte hartan garaiko agiri batek adierazten duenaren arabera erabat berreraikia baitzegoen "aunque no con la perfección de antes".\nUdaletxeak oin kontzentratua edo aglomeratua du. Barrualdea guztiz eraberritua dago gaur egun. Kanpoaldetik eraikuntza mota honi berezkoa zaion tipologia agertzen du:\nAtaripeak: kalea zabaltzen dute eraikinaren lehen oinaren kontura. Erabilgarritasun handia duten eraikuntzazko baliabide bat dira, herriaren bilerak egiteko eta haurren jolasleku eta adinekoen atsedenleku izateko balio baitute.\nOin nobleko balkoi korritua: ezinbesteko elementu gisa agertzen da, hura baitzen udalbatzak herriari hitz egiteko eta Hiribilduaren ospakizunak ikusteko erabiltzen zuen lekua.\nUdaletxearen kapitanenea kaleko bista\nHiribilduaren armarria: ez da inoiz udaletxeetan falta, askotan probintziarena edo herrialdearena lagun dituelarik. Hemen, Errenterian, fatxada nagusiaren erdialdean agertzeaz gainera, Kapitain edo Kapitanenea kaleko aldean ere agertzen da.\nGaztelu bat du itsas-uhinen gainean, bi panela alboetan eta bi masusta edo ipuru sorta, bakoitza bere aldetik jaisten dena gazteluaren almena garainetik, hura bere hostoekin inguratuz. Multzo osoaren gainean aingeru baten burua gailentzen da, Serapio Múgicaren eta Fausto Arozenaren "Reseña Histórica de Rentería" lanean agertutako deskribapenean aipatzen den koroa ordezten duena, eta ziurrenez markes batena izango zena, gipuzkoar Hiribilduetan ohi den legez. Itsas-uhinen gaineko gazteluak Errenteria hesituaren eta Kantauriko urek bustitakoaren oroitzapena ekartzen ditu gogora.\nBigarren atalean beste lau bao zabaltzen dira, bakoitza inposta ildo baten gainetik gailendutako burdina forjatuzko balkoi batekin, oin noblekoekin eta portadako arku bakoitzarekin bat eginik.\nSilarrizko fatxada neurridun eta bakun hau apaindutako erlaitz batekin eta hegalkin garaiko teilategal batekin errematatzen da.\nGainerako atalek baino neurri txikiagoak dituen hirugarren solairua gure mendearen hastapenetan erantsi zitzaion atezainak bere gelak izan zitzan.


Sei Urte Durango\nSEIURTE, 1997. urtean sortu zuten Julen Oarbeaskoaga eta Iokin Elortzak. Aurretik hainbat musika taldeetan ibiliak ziren, IZURRAIn biak eta MARTXOAK 31n Iokin. Musika munduan sei urte lehenago hasiak zirenez, hura mugarri lez erabili, eta proiektu berriari SEIURTE deitzea erabaki zuten. Handik gutxira, bateria jotzen, aurretik TAUPADA taldean baxua jotzen zuen Iker sartu zen. Hirukote izanik, bere lehenengo kontzertuak ematen hasi eta lehenengo maketa grabatu zuten 1998. urtean "...orain... " deiturikoa. 2000. urtean Ikerrek taldea utzi eta jarraian Ekain Elortza, Hissopus taldeko bateria jolea, elkartu zitzaien.\nEkainen sarrerarekin bere soinua gogortzea erabaki zuten 2001. urtean "Non" bigarren maketa grabatu zuten. Maketa hau aurkeztu eta gero, hainbat urtetan egindako abestiekin bildumatxo bat egitea erabaki zuten. Grabaketa honen ostean taldean beste gitarra jole baten beharra ikusi zuten eta horrela Iñaki Elortza sartu zen.\nBildumatxo horrekin, Euskadi Gaztea 12. Maketa lehiaketaren irabazleak suertatu ziren eta horrek Metak diskoetxearekin euren lehenengo KDa grabatzeko ateak ireki zizkien. 2003. urteko udaberrian "Bapatean" kaleratu zuten, euren lehenengo diskoa. Bertan, aurreko urteetan sortutako abestietako batzuk zeuden, euren gustokoenak edo ordurarte euren ibilbidean esanguratsuenak zirenak.\n"Ekiozu" bigarren diskoaren grabaketa 2004ko urtarrilean hasi eta martxoaren hasieran amaitu zuten bere entsegu lokalean eraikitako grabaketa estudioan (Estoldetan estudioak). Disko honen grabaketa eta ekoizpen osoa bere gain izan zuten (naiz eta Maikelen laguntza teknikoa ezinbestekoa izan). Diskoa hori ere METAK diskoetxearekin kaleratu zuten. Disko horretan aurretik eginak ez zituzten gauzak ere egin zituzten, pianoa sartu, sokazko instrumentuak erabili, abestiren batean ingelesez abestu, efektu berriak sartu... guzti harekin lehenengo diskoarekin alderatuz aurrera pauso bat eman zuten eta baita nahi zuten diskoa lortu ere.\n"Jauzia" azken diskoa da lan gehien eman diena baina baita ere emaitzarekin gustokoen daudena. Ez dute soilik grabaketaren prozesu teknikoa bere gain izan baizik eta diskoa kaleratzeko bere zigilu propioa sortu dute (ESTOLDETAN) eta hasieratik eta diskoa dendetan izan arteko prozesu guztia bere gain izan dute.\n01 - 1_mp3\nJulen Oarbeaskoaga: baxua\nIñaki Elortza: gitarra eta ahotsak\nIokin Elortza: ahots nagusia eta gitarra\nEkain Elortza: bateria\nTel:618 072 076


Irekia Eusko Jaurlaritza - Gobierno Vasco :: Lehendakariak Elkargik eta euskal enpresen sare osoak egindako ahalegina aitortu du, eta lankidetzari eusteko konpromisoa hartu du\nLehendakariak Elkargik eta euskal enpresen…\nLehendakariak Elkargik eta euskal enpresen sare osoak egindako ahalegina aitortu du, eta lankidetzari eusteko konpromisoa hartu du\n\nLehendakariak Elkargik eta euskal enpresen sare osoak egindako ahalegina aitortu du, eta lankidetzari eusteko konpromisoa hartu du Iturria: Irekia\n\n2021_05_05_lhk_elkargi_02.jpg Iturria: Irekia\n\n2021_05_05_lhk_elkargi.jpg Iturria: Irekia\n\n2021_05_05_lhk_elkargi_03.jpg Iturria: Irekia\n\n2021_05_05_lhk_elkargi_04.jpg Iturria: Irekia\n\n2021_05_05_lhk_elkargi_05.jpg Iturria: Irekia\n\n2021_05_05_lhk_elkargi_06.jpg Iturria: Irekia\n\n2021_05_05_lhk_elkargi_07.jpg Iturria: Irekia\n\n2021_05_05_lhk_elkargi_08.jpg Iturria: Irekia\nLehendakariak ELKARGIko Bazkideen Batzar Nagusiaren bilerari hasiera eman dio\nIñigo Urkullu Lehendakariak ELKARGIko Bazkideen Batzar Nagusiaren bilerari hasiera eman dio. Aurten modu telematikoan egin da bilera, kide diren enpresa guztien mugikortasuna ez sustatzeko, egungo covid-19aren pandemia dela-eta.\nArrazoi beragatik, uztailaren 15era atzeratu da Elkargiren ohiko Enpresa Topaketa, Donostiako Kursaalean 1.200 gonbidatu baino gehiago biltzen dituena eta, historikoki, Bazkideen Batzar Nagusiarekin bat etorri izan dena.\nKoronabirusaren pandemiaren ondorioz, bake garaian bizi dugun aurrekaririk gabeko krisi global honek zailtasun handiak eragin ditu ekonomian eta enpleguan. Zailtasun handiko une hauetan, Lehendakariak Elkargiri eta, ahalegin eta sakrifizioz beren jarduerari eusten dioten, euskal enpresen sare osoari aitortza egin die. "Jarduerarekiko eta enpleguarekiko konpromisoa erakusten jarraitzen duzue, hori da partekatzen dugun helburua, eta merezi du lankidetzan jarraitzea", adierazi du.\nLehendakariak estrategia instituzional partekatuaren eta lankidetza publiko-pribatuaren ereduaren gainean lan egitearen garrantzia azpimarratu du. "Pandemia global honetatik ikasitako lezioetako bat tokiko aliantzak eta lankidetza indartzeko beharra da", adierazi du. Hala, Lehendakariak Elkargiren lana goraipatu du, "aliatu arin eta eraginkorra enpresa guztiekin dugun harremanean, enpresa eta profesional autonomoei likidezia errazteko aliantza".\nEusko Jaurlaritzak ekoizpen-sareari laguntzeko egindako apustu irmoaren adibide gisa, Lehendakariak gogorarazi du martxoan beste finantzaketa-lerro bat onartu zela, aurrekoa baino baldintza hobeekin. Lerro berri horren balioa 500 milioi eurokoa da, eta horietatik 250 onartuta daude dagoeneko. Joan den astean 300 operazio berri egin zituzten, 48 milioi eurokoak. Gainera, aurreko lerroaren 3.400 eragiketa inguruk finantzaketa berriaren hobekuntzak jaso zituzten. Finantzaketa-lerro hori martxan jartzeko ahalegin ekonomikoa 115 milioira iristen da. "Une zail hauetan, gure enpresa sarea babesteko apustua sendoa da", azpimarratu du.\nEusko Jaurlaritzaren hazkunde ekonomikoaren aurreikuspenen arabera, euskal ekonomia % 6,7 haziko da 2021ean eta % 5,7 datorren urtean. Ildo horretan, Lehendakariak azaldu du hiru urte beharko ditugula susperraldirako; "gure aurreikuspenen arabera, 2022aren amaieran 2020an galdutako Barne Produktu Gordina % 2 baino gehiago gainditzea lortuko dugu", zehaztu du. Enplegu arloan, aurten 13.600 lanpostu sortzea espero dute, eta hurrengoan 15.800. Hala, langabezia-tasa % 10,1era jaitsiko da 2021ean eta % 9,5era 2022an. "Jarduera, inbertsioa eta enplegua berreskuratzea da gure helburua", gaineratu du.\nAurten, Elkargik Nadia Calviño Espainiako Gobernuko presidenteordea, Ignacio S. Galán Iberdrolako presidentea eta Jose Ignacio Goirigolzarri Caixabank "berriaren" presidentea bilduko ditu hizlari gisa, "Finantzaketaz, iraunkortasunaz eta digitalizazioaz" hitz egiteko, mundu berri honetan aurrera egiteko giltza gisa.\nintervencion_lhk_elkargi_in... behera kargatu (9 MB)\nlhk_ahalegina_eskertu_eu.mp3 behera kargatu (600 KB)\nlhk_garapen_ekonomikoa_eu.mp3 behera kargatu (300 KB)\nlhk_lankidetzari_eutsi_eu.mp3 behera kargatu (400 KB)\nlhk_ahalegina_eskertu_eu.mp4 60 MB\nlhk_garapen_ekonomikoa_eu.mp4 30 MB\nlhk_lankidetzari_eutsi_eu.mp4 40 MB\nrecursos_lhk_elkargi_erreku... 100 MB\n2021_05_05_lhk_elkargi_02.jpg 3 MB (jpg)\n2021_05_05_lhk_elkargi.jpg 2 MB (jpg)\n2021_05_05_lhk_elkargi_03.jpg 4 MB (jpg)\n2021_05_05_lhk_elkargi_04.jpg 3 MB (jpg)\n2021_05_05_lhk_elkargi_05.jpg 4 MB (jpg)\n2021_05_05_lhk_elkargi_06.jpg 3 MB (jpg)\n2021_05_05_lhk_elkargi_07.jpg 3 MB (jpg)\n2021_05_05_lhk_elkargi_08.jpg 3 MB (jpg)\n05-05-21_Discurso_LHDK_Junt... 200 KB (application/pdf)\nLehendakariak Sempervirens espiritua partekatu du, “etorkizunari itxaropenez begiratzen diogu, iraganeko esperientzia eta gehien sufritu dutenekiko elkartasuna ahaztu gabe"


Donostia Zinemaldia :: Ekainaren 1ean irekiko da Donostia Zinemaldiaren Zinema Ikasleen Nazioarteko XV. Topaketako izen-emate epea\nHemen zaude: Lehen orrialdea > 64. Edizioa 2016 > Berriak\t> Ekainaren 1ean irekiko da Donostia Zinemaldiaren Zinema Ikasleen Nazioarteko XV. Topaketako izen-emate epea\nAstelehena, 2016(e)ko maiatzaren 16\nDonostia Zinemaldiak eta Tabakalerak - Donostiako Kultura Garaikidearen Nazioarteko Guneak elkarlanean antolaturiko Zinema Ikasleen Nazioarteko Topaketak, ikus-entzunezkoen arloko esperientziak eta ikaskuntza elkarbanatzea du xede.\nDonostia 2016 Europako Kultur Hiriburuaren babesa du, ekimen horrek sustatu nahi dituen tokien eta lan moduen adierazgarria baita.\nZuzendari gazteek beren film laburrak erakusteko aukera daukate topaketa honetan, bertaratzen diren adituen iritziak jaso eta beraien interesguneak lantzeko tailerretan eta master class-etan parte hartu.\nAukeraturiko lanak publikoari eta Zinemaldiaren gonbidatuei zuzendutako saioetan izango dira ikusgai. Saio horietan ikus-entzunezkoen sektoreko profesionalak egongo dira, eta, horrela, beren lanak aurkezten dituzten ikasleekin hitz egiteko aukerak sortuko dira. Era berean, ikasleek teoria eta praktika zinematografikoari buruz eztabaidatuko dute edo ekoizpen eredu ezberdinak eta zine industriak nola funtzionatzen duen ezagutu dezakete.\nHautaketara aurkezten den eskola bakoitzak gehienez hiru film labur aurkeztu ahal izango ditu eta hauek 2014/2015 eta 2015/2016 ikasturtean egindakoak izan beharko dira. Guztira hamalau lan inguru lehiatuko dira Topaketan.\nFilm irabazlea zein den erabakitzeko epaimahai bat osatuko da parte hartzen duten eskoletako ikasleekin. Zinemaren alorreko pertsona ospetsu baten laguntza izango du talde horrek. Guztien artean erabakiko dute nork irabaziko duen Panavision Saria. Irabazleak bi sariren artean aukeratu ahalko du; lau astez filmatzeko RED Epic kameraren lagapena edo 10.000 euroko mailegua Panavision materiala alokatzeko.\nBerariazko epaimahai batek, euskal zentroetako ikasleek eratuta, HUHEZI-ko irakasle batek koordinatuta eta Orona Fundazioko Garapen Zuzendaritzak zuzenduta 5.000 euroz dohatuta dagoen Orona Saria banatuko du Topaketan parte hartzen duen laburmetrai berritzaileenari. Saria laburmetraiaren zuzendariari emango zaio.\nEkainaren 1etik aurrera eman ahal izango da Topaketan izena. Formularioa eta Zinema Ikasleen Nazioarteko Topaketarekin lotutako beste informazio batzuk data horretatik aurrera egongo dira eskuragarri Zinemaldiaren (www.sansebastianfestival.com) eta Tabakaleraren (www.tabakalera.eu) webgune ofizialetan. Film laburrak jasotzeko epea uztailaren 1an bukatuko da.


Hemen zaude: Trafikoa arautzen duten neurri bereziak\nN-240 ERREPIDEAN EZARRITAKO ALDI BATERAKO MURRIZTAPENA 2017KO AZAROAREN 30ERA ARTE LUZATU DA\nZirkulazio-baimen osagarri bat erabiliz zirkulatzen duten 3 metrotik gorako zabalera nahiz 20,55 metrotik gorako luzera duten ibilgailu bereziei, eta, garraio bereziko erregimen menpeko ibilgailuei eragiten diena, honako bide-tarte, egun eta orduetan:\nBidea Hasiera Amaiera Egunak Orduak Noranzkoa\n07:30etik 9:30era Biak\nAP-8ko adarra 0,00 0,520\n07:30etik 9:30era N-240\nAP-8ko adarra 0,00 0,410\n07:30etik 9:30era AP-8\nGainera, kontuan hartu behar dira:\n- Obrek irauten duten bitartean, N-240 errepideko 50,500 eta 55,800 kp.en artean, Vitoria-Gasteizko noranzkoan, N-240rako noranzkoan doan AP-8ko adarra heltzen den biribilgunetik irteteko erreia estutuko da; beraz, baimen osagarriekin zirkulatzen duten ibilgailuek kontuan hartu beharko dute erreia, murrizketaren ordutegitik kanpo ere, estuago dagoela\n- Obrek irauten duten bitartean, murrizketa ezarrita dagoen bide-tartean eta auto-ilara gehiago ez sortzeko, ibilgailuek ezin izango dute galtzadaren barruan borondatez gelditzea eragingo duen maniobrarik egin.\nEBAZPENA, 2017ko ekainaren 29koa\nEBAZPENA, 2017ko irailaren 26koa\nMartxoaren 2ko 339/1990 Legegintza Errege Dekretuaren 16. artikuluan ezarritakoaren arabera hartu izan dira trafikoko neurri berezien Ebazpena. Izan ere, bide segurtasuna eta zirkulazioaren arintasuna bermatzeko helburua du trafikoa areagotzen denean jaiegun edo oporraldiak direlako edo ibilgailuen joan-etorri handiak daudelako, edota trafikoa arrunta bada ere beharrezkotzat jotzen bada.\nNeurrien artean, azpimarratu behar ditugu ibiltzeko bi debeku, batetik, edozein salgai garraiatzen duen 7.500 Kg.tik gorako masa baimendua duen ibilgailuari; edo, bestetik, ADR-ren (Salgai Arriskutsuen Errepidezko Garraioari buruzko Europako akordioa) arabera ohartarazteko arauzko panelak eraman behar dituen salgai arriskutsuen garraioari.\nHalaber, hiriarteko bideetatik doazen kirol-probak ere galarazita daude.\nSar zaitezke: Trafiko zuzendariaren ebazpena, 2017. urtean trafikoa arautzen duten neurri bereziak ezartzeko dena\nSar zaitez 2016ko eta 2017ko urtarrilaren murrizketetara: Frantzesa Inglesa Portugesa\nSar zaitez Txirrindulari lasterketa eta bestelakoetara\nSar zaitez Salgai arriskutsuen salbuespenetara\nSar zaitez Edozein salgairen salbuespenetara\nSar zaitez Ibilgailu bereziak


[Zia edo Boga]: 'Pozaren aurreko poza'\n2018 abu 31 Tolosaldea\n2018 uzt 26 Tolosa\nArraunaz idazteko soinu banda ofizialean sar nezake Gozategiren trikiti bizia, eta gaur ezin izan diot haien letra bati heltzeko tentazioari eutsi: ekuadorrean kitto egingo nuke. Arraun ligaren eku...\n[Zia edo boga] 'Ipurkonkorraz eta garunaz'\n2018 uzt 20 Tolosaldea\n[Zia edo boga] 'Plazerak min'\n2018 uzt 12 Tolosaldea\nZia edo Boga: 'Zubigainekoa'\n2018 uzt 06 Tolosaldea\nEderrak dira estropadak, zubi gainetatik. Ehunka metrora ikusten da irteerako baliza eta, ontzien irudiak txikitik handira nola, hala ozentzen da estropu eta toleten arteko harrabotsa, gure oinen a...\nZia edo boga: "Arraun liga upategi bat balitz..."\n2018 eka 29 Tolosaldea\nAitortza bat, denboraldiko lehen zutabeari ekiteko. Aurten, Eusko Label ligako lehen estropadak San Joan eguneko lehen potea eskuan nuela harrapatu nau. Bai, arraun zalea beti izan da festazale.\n[Zia edo boga] "Moila bat arkupean"\n2018 mai 19 Tolosaldea\nHaurtzaroko udak baporeetatik saltoka pasatzen dituzte txoko horietan; hizketan baino lehenago ikasten dute herriko traineruari oihu egiten, eta erromantizismoz begiratzen diote kresala darion edoz...\n2017 ira 21 Tolosaldea\nAkabo, zahartu gara denboraldi bat, horrek dakarren guztiarekin: bihotzari behar baino dantza biziagoak, eztarriari zazpi urratualdi gehiago eta betertzetan pozak eragindako bina zimur opari. Argi ...\n2017 ira 11 Tolosaldea\n2017 ira 08 Tolosaldea\n[Artikulua] Olatuek erritmoa, eta estropuek musika\n2017 ira 01 Tolosaldea\n[Zia edo boga] Aurten (ere) bai!\n2017 abu 24 Tolosaldea


Fanny och Alexander - Ingmar Bergman ezinbestekoa - Nafarroako Filmoteka\n1982an, Bergmanek Fanny y Alexander zinemarako egindako azken filma estreinatu zuen. Lau Oscar sari irabazi zituen atzerriko film onenaren, argazkigintzarik onenaren, zuzendaritza artistiko onenaren eta jantzi onenen kategorietan. Filmak Urrezko Globoa, César saria, Suediako Guldbagge saria eta atzerriko filmik onenaren David di Donatello saria irabazi zituen. Proiektua hasieran telebistarako lau zatiko film bat izateko pentsatuta zegoen, 312 minutuko iraupenarekin. Gerora, proiekzio zinematografikorako editatu zen, iraupen txikiagoarekin. Horrenbeste sari irabazi zituenez, askorentzat maisulanez betetako ibilbidearen urrezko brotxea zen.\nFilmean Uppsala Suediako hiri txikian joan den mendearen hasieran bizi izan zen familia handi baten bizitza kontatzen da. Pertsonaia nagusiak bi ume dira, Fanny eta Alexander, haien ama eta aitaren aldeko amama. Zuzendariarengan ohikoak diren gaiak jorratzen dira, hala nola harreman pertsonalak, bikote-harremanen zailtasunak, denbora igarotzea, zahartzaroa iristea eta heriotza protagonista moduan. Filmean zuzendariaren autobiografia ere nola edo hala jasotzen da, esaterako linterna magikoa aurkitzea, zinemaren objektu aitzindaria, zuzendariak idatzitako liburu bati izena ematen diona.\nSuedia, Alemania, Frantzia, 1982\nEkoizpena: Personafilm, Svenska Filminstitutet, Sveriges TV1, Gaumont.\nMusika: Daniel Bell.\nMuntaketa: Sylvia Ingemarsson\nAntzezleak: Bertil Guve, Pernilla Allwin, Gunn Wållgren, Ewa Fröling, Jarl Kulle, Erland Josephson, Allan Edwall, Börje Ahlstedt, Mona Malm, Gunnar Björnstrand, Jan Malmsjö, Mats Bergman, Lena Olin, Peter Stormare.\nIraupena: 197 min.\nHizkuntza: J.B. suedieraz, alemanaz eta ingelesez, gaztelerazko azpitituluekin.


Mundua, Ludia edo Lurbira gizakien ikuspuntutik Lur planetari ematen zaion izena da, gizakien bizilekua. Sarri, giza esperientzia eta historiaren multzoari dagokio. Filosofiaren testuinguruan, mundu hitza errealitatea osatzen duen orori dagokio, hau da, unibertso osoa.\nMundua, Ludia edo Lurbira gizakien ikuspuntutik Lur planetari ematen zaion izena da, gizakien bizilekua. Sarri, giza esperientzia eta historiaren multzoari dagokio. Filosofiaren testuinguruan, mundu hitza errealitatea osatzen duen orori dagokio, hau da, unibertso osoa. (eu)